'गोपी गीत' में समकालीन जुगबोध - दिनेश पाण्डेय - मैना: भोजपुरी साहित्य क उड़ान (Maina Bhojpuri Magazine)\nHome चौधरी कन्हैया प्रसाद सिंह 'आरोही' दिनेश पाण्डेय Bhojpuri Lekh 'गोपी गीत' में समकालीन जुगबोध - दिनेश पाण्डेय\n'गोपी गीत' में समकालीन जुगबोध - दिनेश पाण्डेय\nश्रीमद्भागवत पुराण के दसवाँ स्कंध के ४६-४७ वें अध्याय में कृष्ण के उद्धव के जरिए गोकुल में सनेसा भेजे के प्रसंग बा। एह घटना के विस्तार दू तरे भइल, एगो उद्धव-गोपी के बतकही के रूप में, दोसरका एही दरम्यान बातचीत के जगह उड़ रहल एगो भँवरा के बहाने कृष्ण बदे ओरहना के प्रकटन के रूप में। एह पौराणिक प्रसंग के उद्देश्य सगुण-रसोपासना पद्धति के जरिए भक्तिनिरूपण रहल ह। एह प्रसंग के आधार बना के बाद के भारतीय साहित्य में एक परंपरा के विकास भइल। ब्रजभाषा के भक्तकवि सूरदास में एह घटना के सरूपगत आ भावगत फैलाव के चरम रूप दिखाई देला। विशुद्धाद्वैत के दार्शनिक सिद्धांत से उपजल पुष्टिमार्गी बिचार के मजगूती देवे बदे ई प्रसंग एकदम माकूल रहे जेकर वस्तु के आधार बना के अनेक रचनाकार लोग रचना कइल जवना में नंददास, प्रागन, जगन्नाथदास रत्नाकर, सत्य नारायण कविरत्न सरीखे कवि लो के अधिका महत्त्व प्राप्त भइल। एकर वजह इन्ह लोगन के काव्य प्रतिभा के उन्नत स्तर, भाव-सघनता, बिचार-सामरथ, युगबोध आदि रहल ह। इहे सब ओजह इन्ह रचनन में प्राप्त अंतर के रहलन। परंपरा के अलावे रचनाकार के प्रतिभा आ युगबोध के असर उनकर कीरति प पड़ल सुभाविक बा आ इन्ह मापनी प कवनो रचना के ताकत जाँचल-परखल जा सकेला।\nभोजपुरी लोकसाहित्य भा मुख्य साहित्यिक धारा में उद्धव-गोपी प्रकरण के आधार पर सिरजल सामग्री बाड़ीसँ बाकी ओमे ओकर खाँड़ा-टूकी रूप नजर आवेला। चौधरी कन्हैया प्रसाद 'आरोही' जी के 'गोपी गीत' भोजपुरी में एह परंपरा के नायाब आ समग्र रचना ह। महत्त्व एह बात के नइखे जइसन 'गोपी गीत' के संपादकीय में आइल बा कि कृष्ण सर्वोच्च ईश्वर रहन भा ओकरा से कमतर कवनो भगवान। 'यस्तु सर्वाणि भूतान्यात्मन्येवानुपश्यति' के नजरिया जेकर आदर्श रहल ह ओह संस्कृति में एह विभेद के समुझावल सैद्धांतिक आ बेवहारिक दुन्नो नजरिए निरर्थक बा, कृष्ण त फिर भी कृष्ण रहन। गोपी गीत' में कृष्ण के अलम बना के जवन बात कहल गइल बा, महत्त्व तेकर बा, महत्त्व रचना में व्यक्त कृष्ण के स्वरूप के बा, महत्त्व गोपी लो के, उनकर प्रतिकात्मकता के बा, उनका माध्यम से व्यक्त भाव आ विचार के सत्यता आ प्रासंगिकता के बा। कवनो रचना पर आलोचक के आपन दृष्टि के आरोपन रचना के सही सरूप के पहिचाने में बाधक हो जाला। ईश्वर के अवतरण के अर्थ भौतिकता में ना बलु वैचारिकता में पेहम बा। साने गुरूजी के कहनाम कि "हाथ पर हाथ ध के बइठे से अवतार ना होखस। बिलोए बेगर नेउनो ना निकसे। बिना कष्ट उठइले काम ना होखे। कोशिश के पराकाष्ठा में अवतार के फल लागेला। हमनीं के मन के आशा, कामना जवन बेकती में उतरल दिखाई देवे ऊहे अवतार ह। हमनीं के मन के ध्येय, हमनीं के भावना, हमनीं के सुख-दुख आ हमनीं के मन के विचार जवना व्यक्ति में मूर्तिमान दिखाई देवे ऊहे अवतार ह।" एह वास्तविकता के ध्यान में रखले बेगर सिर्फ भटकावे हाथ लागी। सारा सगुनोपासना के विचार दर्शन भौतिक जथारथबोध के भीतर ईश्वर के मौजूदगी के अहसासे के बुनियाद प ठाढ़ बा। जदि मौलिकता में ईश्वर निर्गुण, निराकार हइयो बा त तुलनात्मक रूप से एह रूप में तेकर का उपयोग? “गोपी गीत में वर्तमान भारतीय त्रास के अभिव्यक्ति प्रदान करके सच्चाई के बेहद करीब पहुँचावे के प्रयास कइल गइल बा। जवन अनुराग बा ऊ मानव समाज के प्रति बा। ईश्वर के प्रति अनुराग नइखे व्यक्त भइल।”- ‘आपन बात’ में आरोही जी के एह कथन के असली तात्पर्य ऊ ना जे सतह प लउकऽता। बताईं भला, जेकर आग्रह ‘मानव आ मानव समाज के प्रति’ बा ऊ ईश्वर से बिमुख कहाँ भइल, एकरा उलट ‘मानव आ मानव समाज’ से बिमुख ईश्वर के अनुरागी कब भ गइल? अनुराग बा, व्यक्त नइखे भइल, एह बारीकी के बूझल जरूरी बा। एह ‘अनभियक्ति’ के पाछू समकालीन वैचारिकता के तरजीह देवे के कारन बा।\nश्रीमद्भागवत के कृष्ण ब्रह्म के वाचक हवें आ गोपी जीवात्मा के आ एही रूपकत्व प आधारित सारा कथात्मक तानाबाना बा। ईश्वर के गुन-सरूप के दर्शन कवनो काल बिसेखी के सीमित दायरा में ना कइल जा सके। हँ, जुग के मोताबिक नजरिया आ ता अनुरूप वैचारिक स्तर, भाषा, शैली आदि में फरक जरूर होखी आ इहे सहज, सुभाविक बा। भाव आ विचार के जुगसापेक्ष ना भइले एक असहज स्थिति कायम होई आ तेकर असर कम हो जाई। इहो हो सकेला कि तेकर उपयोगिते खतम हो जाय। पुरातन के सार्थकता तबे ले रहेला जबले ओकर प्रासंगिकता बरकरार बा, एकरा से कटल-टूटल चीज इतिहास के गर्त में गुम हो जाला। इहे कारन ह कि सुदीरघ अतीत के चरित नायकन के आधार बना के रचल कीरति में जुग के सोच के अनुसार बदलाव आवत जाला बाकी परंपरा के असर से ऊ पूरी तरे मुक्त कबो ना हो सके।\n'गोपी गीत' नाम में एगो वहम बरकरार बा, कम-से-कम आलोचना के पच्छ से ई बात त कहले जा सकेला। रचनाकार के आपन सोच आ चयन के आधार हो सकेला बाकी नाम के भीतर नामधारी के तलाश एक सामान्य आदत ह। एह प्रसंग के आदि सोत श्रीमद्भगवत महापुराण में उद्धव-गोपी संवाद (भँवरगीत) से अलहदा एक प्रसंग ‘गोपी गीत’ के बा जवन दशम स्कंध के एकतिसवाँ अध्याय में आइल बा। एह ‘गोपी गीत’ के प्रकरण अलग बा। शरद पूनो के महारास के अवसरि बा। एक कृष्ण अनेक गोपी, जुगल निरित उफान प बा। अब एकरा के अखिलकलादिगुरू के पदसंचार के कमाल कहल जाव, बेइंतहा आनंद में गोपी लो के सचेतना के लोप कहल जाव भा निगुढ़ आध्यात्मिक मनस के सर्वात्मबोध, हर गोपी के भुजपाश में कृष्ण के प्रतीति हो रहल बा। ए से गोपी लोग में एक अहंभाव चोर दरवज्जे घुस आवता कि कृष्ण के नजर में ऊहे सभसे सरेख बाड़ी आ कृष्ण के उनका प्रति अनुराग सबसे जादे बा। एह अहंबोध के धूंध में कृष्ण कहईं अलोपित हो जात बाड़न। श्रीमद्भगवत महापुराण के 'गोपीगीत' गोपियन के आकुल हिरदय के समवेत गान ह जवना में उनकर भरम के टूटे, जथारथ के ज्ञान, अल्पकालिक बिरह, अनुनय, स्मृति, कामना के बखान बा। गोपी गीत के उनइस श्लोकन में ईश्वर के पावे के अनेक राह में से अहं भाव के लोप आ दृष्टि बिस्तार के जरिए समूचे ब्रह्मांड में एक तात्विकता के दर्शन के बात मुखर बा। श्रीमद्भगवत महापुराण के 'गोपी गीत' प्रकरण में ऊधो के उपस्थिति नइखे। आरोही जी के 'गोपी गीत' के अधिकांश गीत में ऊधो के प्रति संबोधन बा, कृष्ण के मथुरा जाए के पीठिका बा एसे ई बात साफ बा कि ई 'गोपीगीत' उद्धव-गोपी संवाद प आधारित ह ना कि मूल 'गोपी गीत' प।\n‘गोपी गीत’ सूर सरिस अलगे-अलगे फूटल पद भा कहीं गीतन के संग्रह ह जे में कथात्मकता के विकास प कवनों जोर नइखे दिहल गइल। जाहिर बा एह तरे के प्रबंधमुक्त रचना में विचार के फिर-फिर दोहराव होई। इहाँ गोपी में बतौर बेकती कवनों पहचान बिसेखी कायम नइखे होत बलु उनुकर सहज रूपांतर वर्तमान सामूहिक संवेदना के वाहक के रूप में भ गइल बा। नंद-जसोदा, गोप-ग्वाल, राधा आदि के निजी मनोदशा के परगटन के बजाय समिलात सामाजिक भावबोध के अभिव्यक्ति प्रमुख बा। ‘गोपी गीत’ में अतिशय बेकतीगत भावुकता के जगह जथारथ लोकभावना के अहमीयत दिहल गइल बा। उद्धव के कहईं परतच्छ मौजूदगी नइखे, महज संबोधन से उनकर मौन श्रोता के रूप में होखे के अहसास उपस्थित बा। गीति तत्व के पसराव सगरे बा बाकि ओ में आत्मनिष्ठता के बजाय समष्टिमूलकता प्रबल बा। ‘गोपी गीत’ के रचना के उद्देश्य अगुन-सगुन वितर्क, ज्ञान-प्रेम भा जोग-भगती के टकराव, पुष्टिमार्ग के सरेखता के बखान नइखे, एकर मकसद वर्तमान जुगबोध, तेकर विसंगति आ ए से निपजल मानसिक हालात में सोच के दिशा के भीतर खोजल जा सकेला। खाली समस्या के बदरूप जथारथ सिरिजे के बनिस्बत मानुस जीवन के बेहतरी के प्रति ब्यापक नजरिया ‘गोपी गीत’ के आत्मा ह।\n‘गोपी गीत’ के शुरुआत में कुछ संकल्प बाड़ीसँ-\n“अँखियन से बादर अधरन से,\nपतझर मार भगाइब।\nछेदे पड़ी पाताल चीर आकास श्याम के लाई\nमुश्किल लाख कठिन कालो से मधुबन ना घबड़ाई\nअसंतुलित डगमगात रथ, सीध राह पर लाइब।” (गीत- १)\nवास्तविकता त ईहे बा कि हालात ठीक नइखे। श्याम बिना वृंदावन के परिवेश दुखद बा बाकी नाउम्मीदी आ हताशा के जगह गोपी लो के मन में श्रम, निरभय, ‘संघर्ष आ लचर रथ के घिसल-पीटल चूल के फिर से दुरुस्त करे’ के प्रबल संकल्प बरकरार बा। अइसने इरादा सगरे आ बेरि-बेरि नजर आवऽता, कुछ बानगी-\n“झंझावात बवंडर तूफाँ, आई ना भय खाइब\nभँवर चीर मँझधार करेजा, नाव बढ़ावत जाइब।” (गीत- १७)\n“चमचमात आशा के सगरो, पाइब जहाँ निहारब\nपर्बत मिली कठोर राह में, ओकरो छाती फारब।” (गीत- ३५)\n“काम क्रोध मद तृष्णा तेजब, कतनो कष्ट उठाइब\nज्ञान-चेतना ऊपर पर्दा आप डाल ना पाइब।” (गीत- ४२)\n“मिले मुक्ति विपरीत समर ना, श्यामें शयाम पुकारब\nसमय बिषैला सदा दंश दे, बा विश्वास न हारब।” (गीत- ४५)\nरचनाकार के आपन विजन बा आ ए के लेके कवनो ऊहापोह नइखे जनात। खलिहे समस्या के अंबार रख देल कवि के ध्येय नइखे, सरब नकार के मनोवृति के बरा के हकीकत के स्वीकार आ बेहतरी के आदर्श के खोज के बेचैनी के ‘गोपीगीत’ में सिद्दत से महसूस कइल जा सकेला। भीतर के वृंदावन कबो ना दरके, भलहीं अनगिन चोट पड़े। बदतर हालात के ओजह आपसी भीतरघात बा। सब खुराफात के जरि के रूप में स्वार्थी अर्थतंत्र के भूमिका के पहिचान करत एकर दबाव के कम करे आ जन-जुड़ाव के मजगूत करे के राह के सेवाय कवनो चारा नइखे (गीत- २)। कृष्ण के जरूरत काहे बा? एक अइसन व्यक्तित्व के आदर्श के जनकामना जेकर नेतृत्व जुग-जुग के सामूहिक आकांक्षा के पूर्ति करे, लोक चेतना के सही दिशा में मोड़ दे आ तेकर संजुक्त शक्ति के संधान से सारी नकारात्मकता के जरि खोद दे-\n“बैरी के नापाक इरादा, खाइत जल्दी मात\nमधुवन मूल्य घटावत निसिदिन, मौजूदा हालात\nआरोही बिन श्याम अपाहिज, मधुवन सुबहो-साम।” (गीत- १८)\nनिरा कामना से बात बनी थोरे? सरब-समरथ ईश्वर के चाह आ सारी जवाबदारी तेकरे प डाल के निहचिंत हो जाए के सोच राह के भटकन ह एह बात के जतिने जल्दी समुझ लिहल जाव त ठीक। कन-कन में मौजूद कृष्ण के सक्रियता लोक के माध्यम से ही व्यक्त हो पावेला ए से जन भागीदारी के बेगर बेहतरी के कामना के कवनों मतलब ना। सहयोग, सक्रियता आ निरंतरता सामाजिक उठान के अनिवार शर्त ह। इन्ह पाँतिन में छिपल अर्थ प ध्यान दिहल जाव-\n“बदहवास बेचैन समय के, करत आप से बात\nसामूहिकता साथे निजता, होत हवाई जात\nआरोही खुशहाली लागी करब जंग अविराम।” (गीत- ४०)\nविश्व बेवस्था में जवन सकारात्मक बा, सुखद बा, दिव्य बा तेकर समावेश ईश्वरत्व में हो जाला। ईश्वरत्व के अधिकाई के चाह आदर्श ह। तेकर सक्रिय मौजूदगी आनंदलोक के सिरिजन क जाला तेकर बिलगाव कलेस दे जाला-\n“एक समय ऊ रहे श्याम मन भीतर कइलन वास\nशस्य-श्यामला मधुवन धरती बाँटत रहे सुबास\nओढ़ उदासी बइठल मधुवन गर्द आलता साज।” (गीत- ४३)\nसंसार में शुभ-अशुभ, रूप-विरूप, नीक-जबून सबके मौजूदगी बा। सिर्फ विरूप जथारथ के मेंहि बना के तेकरे चक्कर कटले आदिमी जीवन के व्यापक पहलू से अजाने रहि जाई। मानुस सहज रूप में कल्पनाजीवी ह। ‘गोपी गीत’ के गोपियन के मानीं त जागतिक वास्तविकता के आदर्श सरूप के अंगीकार जीवन के ध्येय होखे के चाहीं-\n“अंग-अंग बिन श्याम अपाहिज, ना तनिको उत्साहे\nआसमान तज घेरा अंदर, चिरई रहल न चाहे\nजे ना नाचल मोहन साथे का मोहन के जानी।” (गीत ३)\nभारतीय लोकसंस्कृति के मूल सुर आशावादी बा। निहिचे जानीं कि जथारथ के भीतर विरूपता, विकृति, विसंगति, दुखात्मकता के गुन व्यापक बा बाकी आशावादी नजरिया सबन के नजरअंदाज क के उन्नति के राह आसान क देला। ‘गोपी गीत’ में उम्मीदी के तत्व कहईं छूटत नइखे। इहाँ गोपी लो के चरित्तर के गठान में हताशा, निराशा, टूटन जइसन दुखात्मभाव के जकड़न नइखे। कुछ बानगी-\n“बरसत रहत मेघ निसिवासर, माघ पवन उत्पात\nबा पुरहर विश्वास श्याम अइले बदली हालात।\nबीतल समय साथ मन रसिया, बिसरत ना अधिकात\nमनमोहन के सफल वापसी, होई मानी बात।” (गोपी गीत ४)\n“ऊधो कायम रही उम्मीद।” (गोपीगीत ६)\n“कइले कुब्जा पंजा में बेजारे ऊ जर जाई\nलौट गइल खुशहाली आई, सब दुख दर्द पराई\nभीतर जलन न बाहर धूआँ, ना अइहें डहकइहें।” (गोपी गीत ११)\n“असफलता के बादो आवे, विजय भोर जीवन में\nमहाप्रलय आसार हमेशा, रही न वृंदावन में\nउलझल ममिला सुलझावे के चाहब होखी बात।” (गोपी गीत ४६)\nजहाँ टकराव अथवा कष्ट पहुँचावे के एकमात्र उद्देश्य होखे वइसन स्थिति के छोड़ के कवनों गलतफहमी के अंत भा अंतर्विरोध के बीच तालमेल कायम करे बदे संवाद सटीक माध्यम ह। उधो के दिहल संबोधन में गोपी लो के कहनाम कि-\n“अनुचित साथे भइल होय तब, सहज राह बतलइतीं\nहमनी के मोहन करीब जइसे होइत पहुँचइतीं\nउभरल खड़ा सवाल सामने मारीं फूँक भगा दीं।” (गोपी गीत २५)\n“रहत सदा बेचैन बनवले, भागी अंतर्नाद\nवृंदावन के कुंज-कुंज में, गूँजी फिर संवाद।” (गोपी गीत २६)\nसूरदास जी के ‘भ्रमरगीत’ के गोपी भावुक आ संवेदनशील बाड़ी, नंददास के ‘भँवरगीत’ के गोपी तार्किक आ प्रगल्भ, ‘गोपी गीत’ के गोपी में बौद्धिकता आ विचारशीलता के तत्त्व अधिका बा। पहिले के दूनो रचनन में दार्शनिकता आ सगुण भक्ति के सिद्धांत के निरूपण के उद्देश्य बा ‘गोपी गीत’ में समकालीन चेतना के प्रस्तुति। ‘आपन बात’ में खुद कवि के हामी बा कि “गोपी गीत में गोपी कृष्ण के पौराणिक मिथक के परंपरागत आ निर्जीव आवृति ना कर के समकालीन भारतीय जीवन के अनुरूप मानवीय धरातल प चिन्हित कइल गइल बा।” जाहिर बा प्रकरण भलहीं पौराणिक लिहल गइल बा सारा व्यक्त भावबोध आधुनिक बा। ‘गोपी गीत’ में युगीन जथारथ, तेकर नकारात्मकता (गीत सं ५, ७, ८, ९, १२, १३ आ ४८), चिंता (गीत सं ३०, ३१), असहमति (गीत सं ३३, ४७), सवाल (गीत सं ३८), असर (गीत सं ३९, ५२), हताशा (गीत सं २४), दृढ़ता (गीत सं ४१), उद्वेग (गीत सं २०, २१, २३) आदि के स्तर खालिस आधुनिक बा।\nनाम - दिनेश पाण्डेय\nजन्म तिथि - १५.१०.१९६२\nसंप्रति - बिहार सचिवालय सेवा\nपता - आ. सं. १००/४००, रोड नं. २, राजवंशीनगर, पटना, ८०००२३


नागालैंड – टटका खबर\nत्रिपुरा में बँवारा किला ढहलसि भाजपा, नागालैंड में सत्ता का नियरा, बाकिर मेघालय में त्रिशंकु\nनयी दिल्ली 03 मार्च (वार्ता) त्रिपुरा में ऐतिहासिक सफलता हासिल करत भारतीय जनता पार्टी बँवारा गोल के गढ़ ढाह दिहलसि आ नागालैंड में अपना सहयोगी दलन का साथे सरकार बनावे के मजबूत स्थिति में बिया. बाकिर मेघालय में कवनो गोल सरकार बनावे जोग बहुमत हासिल नइखे कर पवले आ छोटका छोटका गोले तय करीहें कि\nनागालैंड आ मेघालय में विधानसभा चुनाव\nनागालैंड आ मेघालय में विधानसभा चुनाव का संगही आजु भाटपार रानी विधानसभा सीट के उपचुनावो करावल गइल. नागालैंड में 83.27 फीसदी आ मेघालय में 88 फीसदी मतदान होखे के खबर बा. नागालैंड के एगो सीट पर मतदान रोक दिहल गइल काहे कि ओहिजा से कांग्रेसी उम्मीदवार के अचानक मौत हो गइल.


विधायक कोर्ट में कइले सरेंडर, जानीं का ह पूरा मामला - खबर भोजपुरी\nएह वक्त एगो ताजा खबर बिहार (Bihar) के आरा से सामने आ रहल बा। महागठबंधन के विधायक (MLA) सरकारी काम में बाधा पहुंचवले अउर एगो दूसर मर्डर केस (Murder Case) के मामला में शुक्रवार के आरा सिविल कोर्ट (Civil Court) में सरेंडर (Surrender) कइलें। विधायक के वकील (Advocate) एकर जानकारी देहले बानें। दू दिन पहिलही विधायक के जमानत रद्द कs देहल गइल रहे।\nमामला भोजपुर जिले के अगियांव विधानसभा सीट से जीतल एमएलए मनोज मंजिल (MLA Manoj Manzil) से जुड़ल बा, जे शुक्रवार के आरा व्यवहार न्यायालय न्यायाधीश के सोझे आत्मसमर्पण कइनें। हालांकि कोर्ट ओनके जमानतो दे देहलस। बतावल जा रहल बा कि ADJ –3के कोर्ट में भाकपा माले विधायक मनोज मंजिल STR 72/14 अउर STR 123/19 के केस में बेल टूटले के बाद कोर्ट में आज सरेंडर कइले रहने।\nमाले विधायक मनोज मंजिल के अधिवक्ता कामेश्वर सिंह अउर अमित कुमार बंटी बतवने कि “दू दिन पहिले विधायक के जमानत रद्द कs देहल गइल रहल। सरकारी काम में बाधा पहुंचवले के ले के सहार प्रखंड के अंचल पदाधिकारी के ओर से मामला दर्ज करावल गइल रहे।\nमीडिया रिपोर्ट के मुताबिक, मामला भोजपुर जिले के अजिमाबाद थाना क्षेत्र के बड़गांव निवासी जयप्रकाश सिंह के हत्या से जुड़ल बा। केस से एपीपी के अनुसार अगस्त 2015 में भइल हत्या के मामला में आरोप के गठन कइले के लेके कोर्ट के ओर से आरोपितन के हाजिर होखले खातिर अबले तीन बेर तारीख तय कइल जा चुकल बा. पहिले 15 मार्च फिर 23 मार्च अउर तिसरका बेर एक अप्रैल के डेट तय कइल गइल, हर डेट पर कौनो नाइ त कौनो आरोपित उपस्थित ना रहे।\nपिछला शुक्रवार के माले विधायक मनोज मंजिल सहित पांच आरोपित हाजिर नाइ रहनें. एसे खिसियाइल कोर्ट सबके बेल बांड कैंसिल कs के गैर जमानीतय गिरफ्तारी वारंट जारी कs देहले रहे, जेसे विधायक के आज कोर्ट में सरेंडर करे के पड़ल रहे।\n2389900cookie-checkविधायक कोर्ट में कइले सरेंडर, जानीं का ह पूरा मामलाyes


रुडी तीन सौ सीट जीते के दावा कइलन – टटका खबर\nरुडी तीन सौ सीट जीते के दावा कइलन\nभाजपा के राष्ट्रीय महासचिव चुनाइल सांसद राजीव प्रताप रुडी पिछला दिने सोमार के जब पटना अइलन त उनकर जोरदार स्वागत भइल. रुडी के स्वागत करे छपरो से ढेरे लोग चहुंपल रहुवें. रुडी कहलन कि अगिला चुनाव में भाजपा अकेले तीन सौ सीट से अधिका पर जीती. बिहार के पिछड़ा राज्य कहला पर नाराजगी जतावत रुडी कहलन कि नइकी सरकार बिहार के खास राज्य के दर्जा दी.\nTags: भाजपा, रुडी


बाँसडीह – टटका खबर\nबलिया जिला के बाँसडीह इलाका के खेवसर गाँव में शनिचर देर रात लागल आग से दलित आ राजभर बस्ती के नाहियो त सवा सौ मड़ई जर के राख हो गइली सँ. एह त्रासद घटना में पाँच दर्जन से बेसी परिवारन के आसरा उजड़ गइल.2गो भईंस आ एक दर्जन बकरी जियते जर के मर\nबाँसडीह में आग से कपड़ा के दुकान राख\nशनिचर देर रात बलिया जिला के बाँसडीह में बहादुरगंज मुहल्ला में एगो कपड़ा के दुकान एसकेटी साड़ी सेंटर में आग लाग गइल. एह आग से करीब बीस लाख रुपिया के कपड़ा जर गइल. बलिया बांसडीह सड़क खराब रहला का चलते दमकल के गाड़ी चहुँपे में दू घंटा से अधिका लाग गइल आ तबले सबकुछ राख\nसर्राफा लूटकांड के अपराधी पिस्टल संगे धराइल\nबलिया जिला के बांसडीह रोड क्रासिंग का लगे से पुलिस इनामी बदमाश गोन्हिया छपरा के गोलू सिंह के ध लिहलसि. ओकरा लगे से तीन हजार रुपिया आ एगो गेरकानूनी इटालियन पिस्टल मिलल बा. गोलू प पिछला दिने एगो सर्राफा व्यवसायी के लूटे के आरोप समेत चार गो अउरी मामिला दर्ज बा. पकड़े वाल टीम के


होम > उत्पादों > इलेक्ट्रिक Luminara रिचार्जेबल मोमबत्ती\n(इलेक्ट्रिक Luminara रिचार्जेबल मोमबत्ती के लिए कुल 24 उत्पादों)\nShijiazhuang Tabo Candles sales co.,Ltd is one of the इलेक्ट्रिक Luminara रिचार्जेबल मोमबत्ती leading brands in China. It is the factory & supplier specializing in manufacturing इलेक्ट्रिक Luminara रिचार्जेबल मोमबत्ती. Offer high quality इलेक्ट्रिक Luminara रिचार्जेबल मोमबत्ती atacheap wholesale price.\nथोक चीन से इलेक्ट्रिक Luminara रिचार्जेबल मोमबत्ती , लेकिन कम कीमत के अग्रणी निर्माताओं के रूप में सस्ते इलेक्ट्रिक Luminara रिचार्जेबल मोमबत्ती खोजने की आवश्यकता है। बस इलेक्ट्रिक Luminara रिचार्जेबल मोमबत्ती पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे इलेक्ट्रिक Luminara रिचार्जेबल मोमबत्ती का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


VMW Team: भोजपुरी गजल\nआज दीपावली ह. चारू ओर मेला के धूम-धाम के बीच मां के होड बचपन में बहुत रहे .लेकिन आज गोरखपुर में रहला के बावजूद हम इ आनंद से अछूत बानी काहे कि इहां दीपावली के नाम पर राम लीला तक ही लोग अपने के सीमित राखे ला.मकान के सारा लोग ए गहमागहमी के हिस्सा बने चल गईल बा .हम घर में बैठ के ब्लॉग लिखतानी. हमर रूचि भीड-भाड वाला जगह पर जाए से बचे में ही ज्यादा ह .\nअभी तक ब्लॉग पर बहुत कुछ लिखल गईल लेकिन हम अबकी दाव भोजपुरी के एगो काफ़ी समर्थ गीतकार, कवि, गजललेखक, साहित्य के सब विधा पर समान रूप से लेखनी चलावेवाला श्री दिनेश भ्रमर के कुछ भोजपुरी रचना दे तानी.भोजपुरी आ हिन्दी साहित्य पर बराबर अधिकार रखे वाला श्री दिनेश जी के कई गो रचना देश के विश्वविधालय के पाठ्यक्रम में भी लागल बा आउर बहुत किताब भी इहां के लिखले बानी.ज्योतिष पर भी इनकर काफ़ी अच्छा पकड बा. महाविधालय में कुछ दिन व्याख्याता पद पर काम कइला के बाद उहां के वर्तमान में खेती-बाडी के काम अपन आवास स्थान बगहा में रह के देखतानी.\nभोजपुरी साहित्य में गजल आउर रूबाई के जगह दिवावे में इनकर महत्वपूर्ण नाम लेवल जाला. इनकर रचित कुछ निमन-निमन रचना अपना हिसाब से दे तानी अपनहूं लोगन के ई स्वच्छ-सुंदर आ शिष्ट रचना जरूर पसंद आई.\nआंख में आके बस गइल केहू,\nप्रान हमरो परस गइल केहू.\nहमरे लीपल पोतल अंगनवां में,\nबन के बदरा बरस गइल केहू.\nगोर चनवा पै सांवर अंधेरा,\nदेखि के बा तरस गइल केहू.\nफूल त कांट से ना कहलस कुछु,\nझूठे ओकरा पे हंस गइल केहू.\nकठ के जब बजल पिपिहरी तब,\nबीन के तार कस गइल केहू.\nमन के बछरू छ्टक गइल कइसे,\nनयन गगरी ढरक गइल कइसे.\nहम ना कहनी कुछु बयरिया से,\nउनके अंचरा सरक गइल कइसे.\nनजरिया के बतिया नजरिया से कहि द,\nना चमके सोनहुला किरनिया से कहि द.\nनयन में सपनवां बनल बाटे पाहुन,\nसनेसवा जमुनियां बदरिया से कहि द.\nलिलारे चनरमा के टिकुली बा टहटह,\nलुका जाय कतहूं अन्हरिया से कहि द.\nन आवेले सब दिन सुहागिन ई रतिया,\nतनी कोहनाइल उमिरिया से कहि द.\nनयन के पोखरिया भइल बाटे लबलब,\nना झलके भरलकी गगरिया से कहि द.\nप्रस्तुतकर्ता VMW Team पर 8:56 pm\nलेबल: by VMW Team, Pandey Brothers\nबेनामी 22 नवंबर 2012 को 7:42 pm\nmy website :: christinaaguchi.thumblogger.com


छठ गीत- कवन सुगवा मार देलस ठोरवा - आशीष कुमार - कविता बहार\nप्रस्तुत हिंदी छठ गीत का शीर्षक “कवन सुगवा मार देलस ठोरवा” है जोकि आशीष कुमार, मोहनिया, बिहार की रचना है. यह उत्तर भारतीयों की आस्था की के महान पर्व छठ पर्व को आधार मानकर लिखा गया है.\nOn नवम्बर 10, 2021 Last updated फरवरी 8, 2022\nकवन सुगवा मार देलस ठोरवा\nए रामा गजब भइले ना\nकि आहो रामा सुगवा जुठार देलस केरवा\nकतना जतनवा से भोगवा बनइनी\nकि आहो रामा सुगवा जुठार देलस भोगवा\nछोटका बबुआ जे बहंगी उठइले\nकि आहो रामा सुगवा जुठार देलस सेउवा\nसूरुज देव पासवा\nहो गिर गइले सुगना\nसूरुज देव दीही ना आशीषवा\nसुग्गा उड़ले आकाशवा\nकरे सब लोगवा\nए रामा गजब होइहे ना\nहो भरिहे अँचरवा


TatkaKhabar – Page2– टटका खबर\nउपचुनाव में समाजवादी गोल के नुकसान\nआजु होखत वोट गिनाई का बाद जवन रिजल्ट आइल बा तवना से यूपी में सपा के जोरदार झटका लागल बा. एहिजा भइल तीन सीट के उपचुनाव में दू गो सीट सपा से छीना गइल बा. देवबंद के सीट कांग्रेस जीत लिहलसि आ मुजफ्फरनगर के सीट बीजेपी. तीनो सीट पहिले सपे के रहुवे. फैजाबाद सीट पर\nयूपी रोडवेज के बस में मरला प पाँच लाख रूपिया\nयूपी राज्य सड़क परिवहन निगम अपना सवारियन ला दुर्घटना राहत योजना लागू कइले बिया. अब निगम के बसन में सफर का दौरान भइल हादसा से मौत भइला पर ओह यात्री के परिवार के पांच लाख रूपिया के सहायता दिहल जाई. बाकि एह खाति टिकट कटावल जरुरी होखी. रोडवेज के इहो कहना बा कि एह काम\nजलाने विश्वविद्यालय बवाल का पीछे हाफिज सईद\nकेन्द्रीय गृहमंत्री राजनाथ सिंह काल्हु कहलन कि दिल्ली के जलाने विश्वविद्यालय में पिछला दिने भइल बवाल के पीछे पाकिस्तान के लश्कर-ए-तैयबा प्रमुख हाफिज सईद के समर्थन हासिल रहुवे. कहलन कि सरकार एह तरह के देश विरोधी गतिविधि बरदाश्त ना करी आ भारत विरोधी नारा लगावे वालन के बख्शल ना जाई. राजनाथ सिंह पश्चिम बंगाल के\nबिहार का उपमुख्यमंत्री रहल सुशील कुमार मोदी के कहना बा कि सतारूढ़ दल के विधायके कानून तूड़त बाड़न आ एह लोग का खिलाफ लगातार कानून तूड़े के शिकायत ले के थाना में केसो लिखावल जात बा. एकर खबर सोझा अइला से परेशान प्रशासन अब पत्रकारन के धमकावे में लाग गइल बा जवन चिन्ता के बात\nबिहार के हर टोला आ बासगित ले बनावल जाई सड़क\nबिहार सरकार फैसला कइले बिया कि अढ़ाई सौ से अधिका आबादी वाला हर टोला आ बासगीत के सड़क से जोड़ दिआई. एह काम खाति एक लाख से अधिका टोलन आ बासगीतन के चिन्हासी हो गइल बा आ अब आगे के काम शुरू होखे वाला बा. शहरन में सभका ला आवास योजना में गड़बड़ी रोके ला\nमुसलमानन आ उर्दू खातिर खजाना खोल दीहलें अखिलेश\nचुनाव से पहिले के अपना आखिरी बजट में यूपी के मुख्यमंत्री अखिलेश यादव काल्हु सरकार के खजाना से आपन वोट बैंक पोढ़ करे ला अनेके योजना के एलान कइलन। मुसलमानन आ उर्दू ला भरपूर खरचो करे के एलान कइलन अखिलेश। एह काम ला 1492 करोड़ रुपिया दीहल बा बजट में। काल्हु बजट में बलिया में\nबिहार में बहार बा, फेर से नीतीशे कुमार बा\nआजु बिहार भाजपा के उपाध्यक्ष विशेश्वर ओझा के आरा में गोली मार के खून क दीहल गइल। बिहार में जबसे नीतीश कुमार के कानून के राज आइल बा तबसे अपराधियन के बहार मिल गइल बा। आ नीतीश कुमार के कहना बा कि बिहार में कानून के राज चलत बा। अलग बात बा कि बुझात नइखे\nसारण तरैया के भाजपा नेता केदार सिंह के हत्या\nसारण जिला के तरैया इलाका में काल्हु रात एगो भाजपा नेता केदार सिंह के गोली मर के मुआ दीहल गइल। ओह बेरा ऊ अपना बहिन किहां मशरख बंगरा से लवटत रहलें जब पहिले से घात लगा के बईठल अपराधी गण्डार पुल का नियरा गोली मार दिहलें। खून से लथपथ लाश देख पहिले त लोग सोचल\nउमिरदराज थानेदारन के लाईन हाजिर करा दीहल गइल\nबलिया के पांच गो थानेदारन के काल्हु लाइन हाजिर करा दीहल गइल काहेकि एहलोगन के उमिर 58 पार हो गइल बा। यूपी के नयका डीजीपी जावीद अहमद के आदेश बा कि उमिरदराजन के थानेदारी के बोझा मत दीहल जाव। बलिया में लाइन हाजिर करा दीहल एह थानेदरन में शहर कोतवाल इल्ताफ हुसैन, नगरा के टी\nआरा छपरा सड़क पुल पर जून से आवाजाही शुरू हो जाई\nगंगा नदी पर आरा के बबुरा से छपरा के डोरीगंज ले बनत सड़क पुल जून से गाड़ियन के आवाजाही ला खोल दीहल जाई। हालांकि अबहीं एप्रोच रोड के मसला सलटल नइखे बाकिर विभाग के उमेद बा कि जल्दिये सलटा लीहल जाई।\nगुवाहाटी में होखत दक्खिन एशियाई खेल में आजु शुक का दिने भारत पाकिस्तान के भिड़ंत होखे वाला ब। भारत के पिछलका मैचन में बढ़िया खेल नइखे रहल एहसे आजु सावधान रहला के जरूरत बा। ओने महिला फुटबॉल में बिना कवनो गोल के ड्रा करा के नेपाल भारत के रोक दिहलसि आ अब फाइनल में बांग्ला\nयूपी विधानसभा में विपक्ष के गैरमौजूदगी में अनुपूरक बजट पास भइल\nविपक्ष के सदन से बहरा चलि गइला क बाद यूपी के सपा सरकार चालू वित्तीय बरीस के सत्ताईस लाख पचहत्तर हजार आठ सौ सत्तानबे करोड़ रूपिया क वित्तीय अनुपूरक बजट विधानसभा से पारित करा लिहलसि. अलग बाति बा कि सपा का लगे अतना बड़ बहुमत बा कि ई लोग सदन में रहियो के कुछ ना\nमियाँ मुशर्ऱफ कोमा में\nपाकिस्तान के राष्ट्रपति आ सेना प्रमुख रह चुकल परवेज मुशर्रफ आजु ब्लड प्रेशर बढ़ गइला का चलते बेहोश हो गइलन आ उनुका के सेना के अस्पताल में भरती करावल गइन बा. कारगिल के लड़ाई इनके चलते भइल रहुवे.\nदेश के शेयर बाजारन में आजु बियफे का दिने बड़हन गिरावट देखे के मिलल. सूचकांक सेंसेक्स 807.07 अंक आ निफ्टी 239.35 अंक के गिरावट का साथे बन्द भइली सँ. नाहियो त तीन लाख करोड़ रुपिया के नुकसान हो गइल निवेशकन के आजु.\nलांसनायक हनुमंतप्पा क आजु बियफे का दुहरिया में बेरा गंगालाभ हो गइल\nसियाचिन में छह दिन ले बरफ में दबाइल रहला का बादो जिन्दा मिलल बहादुर जवान लांसनायक हनुमंतप्पा क आजु बियफे का दुहरिया में बेरा गंगालाभ हो गइला से देश भर में दुख के लहर पसर गइल. सभे एह बहादुर जवान के आपन सरधांजलि दिहले बा. बरफ में जिन्दा मिलला का बादो लांसनायक हनुमंतप्पा कोमा में


month of Chaitra begins as Holi fagua passes read its story Bhojpuri: पियवा बिना सून बा सेजरिया ए रामा, पढ़ीं चइत के कहानी\nफागुन के राति केहू तरी पुरान-धुरान दू-तीनि गो चदर साटि के काटि दिहले. बाकिर चइत आवते पछताए लगले. फेरू से रतिया खा ठांडा बढ़े लागल. उनुका फेरू कमर के जरूरत महसूस होखे लागल आ कमर खातिर से बाछि बेचे के परल आ कमर कीनले, त ई ह चइत के कहानी.\nLast Updated: April 6, 2021, 7:19 AM IST\nफगुआ बीति गइल, चइत आ गइल. हवा में तीखापन बढ़त जा रहल बा, बाकिर भरम में मति रहबि, चइत में दिनवा भले तींत लागत होखे, रतिया फेरू से ठंडा जाले. ऊ काथा सुनले बानीं रऊंआ, पंडिजी के काथा. पंडिजी माघ में दक्षिना में मिलल कमर(कंबल) बेचि के एगो बाछी किनले. बाछी पोसि के ओकरा के गाइ बना के दूध पिए आ बांचे त घीव-दही बेचि के आपन जियका चलावे के सोचले रहले. सोचले कि अब माघ बीति गइल, ओकर ठार चुअल बंद हो गइल, त अब कमर के कवने कामे नइखे.\nफागुन के राति केहू तरी पुरान-धुरान दू-तीनि गो चदर साटि के काटि दिहले. बाकिर चइत आवते पछताए लगले. फेरू से रतिया खा ठांडा बढ़े लागल. उनुका फेरू कमर के जरूरत महसूस होखे लागल आ कमर खातिर से बाछि बेचे के परल आ कमर कीनले, त ई ह चइत के कहानी. ओइसे चइत के राजा कहल जाला. महीनन के राजा, काहें कि एही घरी रबी के के सोना नियर फसल घर-घर के सिंगार बढ़ा देले. गहूं आ बूंट के रंग त सोने नियर होला. पीयरकी सरसों के दूरि से देखिं त ऊहो सोने के आभास देले. गंऊआ में आजी-नानी ठीके कहत रहली हा कि जब चइत राजा आवेले त घूरो पर अनाज के दाना लउके लागेला.\nकबिरा यह संसार है, जैसे सेंबल फूल.\nदिन दस के व्यवहार से झूठे रंग ना भूलि..\nका होला कि सेंमर के फूल त बाड़ा चटखार लागेला, ऊ सुनर लागेला. बाकिर जल्दिए ऊ गिरियो जाला आ फेंड़वा ठूंठ लागे लागेला.\nचइत के महीना मादक गंध से भरल रहेला. एही महीना में महुआ के फूल चुएला..महुआ के बीनल भी ना सिर्फ काम होला, बाकिर सौदर्य के प्रतीक भी होला..महुआ के बिनाई भी जरूरी बा, बाकिर पिया बाड़े परदेस त, नवेली के सौंदर्य पर देवर निगाह गड़इले बा...\nचइते के महीना ह,जवना में भगवान राम अवतार लेले रहले. ई खाली विरह आ सौंदर्य के ही महीना ना ह, बल्कि भक्ति आ बुराई पर अच्छाई के जीत के उम्मेद के भी महीना ह. प्रकृति के सौंदर्य, ओह के मादक गंध, अन्न-धन के घरे आवे के साथ ही प्रकृति के नवसृजन के संगे ई भक्ति आ शक्ति सबके प्रतीक ह ई महीना...सायद इहे वजह भी बा कि महीनन के राजा जब आवेले त चारों तरफ उल्लास फइल जाला..आईं रऊंए एह उल्लास के आनंद लीं. (डिस्क्लेमर- लेखक उमेश चतुर्वेदी वरिष्ठ पत्रकार हैं.)


राष्ट्रपति चुनाव के तैयारी में रामचेला – Anjoria\nराष्ट्रपति चुनाव के तैयारी में रामचेला\nJul 15, 2012 भोजपुरी, लस्टम पस्टम\nकई दिन से बाबा लस्टमानंद अपना संघतिया राम चेला से हरकल रहत रहले. अनमुन्हसारे रामचेला चलि आवस आ बाबा के घरे अखबार आते सवाचस कि का हो बाबा राष्ट्रपति चुनाव में का हो ता? एक दिन बाबा औंजिया पूछले कि आखिर तूं ई बतिया रोज काहे पूछे ल? कव हाली त ऊनका मन में आइल कि अखबरवे बन करवा दिहल जाउ कि रोज रोज के पूछला के संतापे ओरा जाउ. लेकिन ओही अखबार से नतिया सिविल सर्विस के तैयारी करे ला एही से बन करववला से घर में हुरदुंग होखे के चांस बेसी हो जाई. इहे सोचि के ऊ बंद ना करवावे खातिर मजबूर बाड़े. एक दिन उनका से ना रहल गइल त पूछलें, रामचेला आखिर रोज इहे खबरिया तूं काहे पूछे ल?\nरामचेला कहले, बाबा सोचऽ तानी कि राष्ट्रपति पद खातिर आपन उम्मीदवारी ठोकिये दीं. उनकर बात सुनि के बाबा लस्टमानंद खटिया पर से ढिमलाए ढिमलाए हो गइले. लेकिन अपना के सम्हार के बोलले, अरे भाई लेकिन राष्ट्रपति हो के करबऽ का? मौज करेब, फ्री में दुनिया घूमेब, पोता पोती के घूमाएब. बाबा कहले, रेल में आ बस में त कबहीं भाड़ा ना देलऽ आ हवाई जहाज में चढ़े के अरमान! बेसी बकबक ना करे के. बेसी बकबइला से ब्लड प्रेशर बढ़ जाला आ लोग मुंह फइल कहे लागेला. ई देश के लोग अपना तरीका से चली तहरा कहला से ना चली. तूं काहे आपन माथा खराब करऽ तार? रामचेला कहले, आछा ई कुल्ही छोड़ऽ, ई बतावऽ कि राष्ट्रपति होखे खातिर आदमी में का का चाहीं?\nबाबा कहले, सुनले बानी कि आदमी तंदुरुस्त होखे के चाहीं, पागल उगल ना होखे चाहीं. जइसे बाबा कहले कि पागल उगल ना होखे के चाहीं, तइसे रामचेला पगलवन नाहिन हंसले आ कहले, हो बाबा तूं खाली सुनले बाड़ऽ कि सांच कह? खाली सुनले बाड़ऽ कि जानऽ तार? आउर हँ दिवालिया ना होखे के चाहीं ना पाकिट से ना दिमाग से. राम चेला फेर हंसले। तूं केतना आदमी के जानऽ तार जे दूनो से एकदम चकाचक होखे? हम त आछा आछा लोग के जानऽ तानी जे चौबीसो घंटा कटोरा उठवले रहेला. केहु पइसा मांगहे ला, केहु.. .आउर सुनऽ, आदमी के पढ़ल लिखल होखे चाहीं. रामचेला कहले, आजु काल्हु आतना पराइवेट शिक्षा संस्थान खुलि गइल बा कि गदहो पढ़ि लिहले बाड़े सन. हमार डिग्री देखबऽ? ऊ आदमी के चरित्र ठीक होखे के चाहीं. रामचेला कहले, अब त बजारि में चरित्र प्रमाण पत्र बिकाला, जेतना चाहीं ले ल. हँ, कंडिडेट के सरकार में पहुंच होखे के चाहीं. ई सुन के रामचेला के चहरा उतरि गइल. कहले, इहे त नइखे. तब त हम चुनाव ना लड़ेब. उनका ई बात से बाबा के मन हरिहर हो गइल, काहे कि एक त रोज रोज के उनका सवाल से जान बांचि गइल आ दोसरे कि एगो कंडीडेट कम हो गइल. ना त इहां प्रस्तावक घटत जात रहले.\nजांच चलत रहेला आ घपला होत रहेला\nकबहुं केहु सब्जी तरकारी के बारे में सोचल?


गोरखपुर – Page3– टटका खबर\nटटका खबर, 28 सितम्बर 2017, बियफे\nअर्थ व्यवस्था के हालत खराब बतावत रिसियाइल भाजपा नेता यशवन्त सिन्हा के लेख का बाद आजु वित्‍तमंत्री अरुण जेटली कहलन कि देश के मौजूदा आर्थिक स्थिति दुनिया के सबसे तेज गति से बढ़े वाली अर्थव्‍यवस्‍था बिया. कहलन कि अब आर्थिक अनुशासन सरकार के प्राथमिकता बावे. कहलन कि अबहीं उनुका भूतपूर्व वित्त मंत्री कहाए के सुख\nबिहार आ यूपी में बाढ़ के कहर से अबले 623 लोग के मौत\nबिहार के समस्तीपुर, मुजफ्फरपुर आ दरभेगा समेत अउरी इलाकन में आइल बाढ़ से अबहीं ले नाहियो त 514 लोग के जान जा चुकल बा. लाखो लोग एह आफत से बेघरबार हो गइल बा. यूपी के गोरखपुर, लखीमपुर खीरी, बलिया, आजमगढ़, कुशीनगर, महाराजगंज आ सिद्धार्थनगर में आइल बाढ़ से अबहीं ले 109 लोग के जान जा\nटटका खबर, मंगल,6जून 2017\nशेर बहादुर देउबा आजु नेपाल का संसद में नेपाल के प्रधानमंत्री चुन लीहल गइल. उनुका ई सौभाग्य चउथा बेर मिलल बा. 70 बरीस के देउबा प्रधानमंत्री पद खातिर अकेला उम्मीदवार रहलन. तबो 170 वोट उनुका खिलाफ पड़ल. बाकिर उनुका पक्ष में 388 गो वोट पड़ल आ ऊ न्पाल के पीएम चुना गइलन. नेपाल के संसद\nकुकर्म करे का आरोप में पीस पार्टी अध्यक्ष मोहम्मद अय्यूब गिरफ्तार\nलखनऊ के मडिय़ांव थाना में दर्ज कुकर्म आ गैर इरादतन हत्या के एगो मामिला में फरार चलत पीस पार्टी अध्यक्ष आ गोरखपुर के बड़हलगंज के मशहूर सर्जन डॉ. मोहम्मद अय्यूब के आजु साँझे पुलिस गिरफ्तार करिए लिहलसि. सीओ अलीगंज विवेक त्रिपाठी बतवलन कि डॉ.अय्यूब के बयान दर्ज करावे का बहाने सीओ कार्यालय बोलावल गइल आ\nटटका खबर, 23 अप्रैल 2017, अतवार\nगोरखपुर पुलिस राज्य के मंत्री रहल हरिशंकर तिवारी के घर प काल्हु छापा मारि के छह लोग के हिरासत में ले लिहलसि. एह लोग पर पिछला दिने खोराबार इलाका के एगो पेट्रेल पम्प पर भइल लाखों के लूट में शामिल रहे के आरोप बा. पुलिस पेट्रोल पंप के कैशियर समेत तीन जने के पहिलहीं गिरफ्तार\nटटका खबर, 13 अप्रैल 2017, बियफे\nदेश भर मे छितराइल 10 गो विधान सभा सीटन के उपचुनाव में भाजपा बाजी मार लिहलसि. 10 गो में से पाँच गो प ओकर अमीदवार जीतलन जबकी तीन गो प कांग्रेस के, एक जगहा से झामुमो के जीत मिलल बा. जबकि पश्चिम बंगाल के एक सीट तृणमूल के मिलल बा. दिल्ली विधानसभा के राजौरी गार्डन\nटटका खबर, 25 मार्च 2017, शनिचर\nमुख्यमंत्री बनला का बाद आजु योगी आदित्यनाथ पहिला बेर गोरखपुर के यात्रा पर आइल बानी. पूरा गोरखपुर उनुका स्वागत में लागल बा. योगी अदित्यनाथ आजु गोरखनाथ मंदिर में रात्रि विश्राम करब आ काल्हु मंदिरे में होखे जा रहल यागीराज गंभीरनाथ के शताब्दी पुण्यतिथि समारोह में शामिल होखब. आ साँझ बेरा लखनऊ लवटि जाएब. 30 सितम्बर\nटटका खबर, 17 मार्च 2017, शुक\nदिन धरा गइल बा. शामियाना तनात बा. घराती बराती आपन आपन कपड़ा सइहारे में लागल बाड़ें. बस इहे नइखे मालूम कि दुलहा के रही. यूपी विधानसभा चुनाव में मिलल बड़हन जीत का बावजूद आ कि एही चलते भाजपा अबहीं ले आपन नेता नइखे चुन सकल. हमेशा का तरह मीडिया आपन कयास लगावे से चूकत नइखे\nबिहार विधान परिषद के चार गो सीट ला भइल चुनाव में राजग आ राजद दूनू समूह के दू दू गो सीट प जीत मिलल बा. गया स्नातक सीट से विधान परिषद के सभापति आ भाजपा उमीदवार अवधेश नारायण सिंह, गया शिक्षक सीट से राजग में शामिल राष्ट्रीय लोक समता पार्टी के संजीव श्याम सिंह, कोसी\nटटका खबर, 14 मार्च 2017, मंगल\nयूपी विधानसभा चुनाव का बाद नयका विधायकन के सूची राज्यपाल जी के दे दियाइल बा. मुख्य निर्वाचन पदाधिकारी टी वेंकटेश आजु मंगल के राज्यपाल से भेंट क के ई सूची सँउपलन. एकरा साथही राज्य में लागू आचार संहिता खतम हो गइल बा. भाजपा विधायक दल के नेता के चुनाव ला वैंकेया नायडू आ भुपेन्द्र यादव\nबसिया खबर, 13 मार्च 2017, सोमार\nहर साल कपड़ा-फाड़ होली खेले वाला लालू प्रसाद के करेजा अबकी यूपी विधानसभा चुनाव अइसन फाड़ दिहलसि कि सादा होली खेललन आजु फगुआ का दिने. सोचले रहलन कि बिहारे के तरह यूपीओ में मोदी के हरा दीहि टीपू आ पप्पू के जोड़ी, बाकिर जनता अइसन हाल बना दिहलसि कि फगुआ खेले के मने ना भइल.\nटटका खबर,4मार्च 2017, शनिचर\n(राति 11-30 बजे के अपडेट) वाराणसी में आज सबेरे पीएम मोदी आपन रोड शो कइलन आ ओकरा थाड़ही देर बाद अखिलेश-राहुल-डिम्पल के रोड शो निकलल. दूनू शो में गजब के भीड़ देखे के मिलल. पीएम मोदी बाबा विश्वनाथ के दरबार में हाजिरी लगवलन त अखिलेश आ राहुलो बाबा के पूजा करे चहुँप गइलें. अलग बात\nपडरौना आइल श्रीरामजन्म भूमि न्यास के अध्यक्ष महंत नृत्यगोपाल दास जी आजु कहनी कि विधानसभा चुनाव का बाद राम मंदिर बनवावे खाति धर्माचार्य लोग प्रधानमंत्री नरेन्द्र मोदी से बतियावे दिल्ली जाई. बिहार विधानपरिषद के चार सीट प9मार्च का दिने होखे जात चुनाव ला परचा दाखिल करे के आजु आखिरी दिन रहुवे. मंगल का\nभोजपुरी सिनेमा के सुपरस्टार रविकिशन शुक्ला आजु दिल्ली में भाजपा के राष्ट्रीय अध्यक्ष अमित शाह के मौजूदगी में भाजपा में शामिल हो गइलन. याज करीं कि पिछला बेर रविकिशन जौनपुर लोकसभा सीट से कांग्रेस का टिकट प किस्मत अजमवले रहन. दिल्ली में भाजपा अध्यक्ष बनावल जा चुकल मनोज तिवारी से इनकर कम्पीटिसन भोजपुरी सिनेमा उद्योग\nटटका खबर, 12 फरवरी 2017, अतवार\nजम्‍मू कश्‍मीर में आजु भोरे कुलगाम जिला में सुरक्षाबल आ लश्‍कर-ए-तैयबा के आतंकवादियन का बीचे भइल मुठभेड़ में चार गो आतंकवादी मारल गइलें. सेना के दू गो जवानो शहीद हो गइलें. गोलीबारी में तीन गो अफरो सैनिक घाहिलो बाड़ें. बस्ती जिला के कोतवाली इलाका से गैरकानूनी असलहा बनावे वाले अड्डा के भंडाफोड़ करत पुलिस बावरिया


समाचार प्लस चैनल के सीईओ उमेश कुमार गिरफ्तार! | No. 1 Indian Media News Portal


ऐतिहासिक किताबि ‘भोजपुरी साहित्य में महिला रचनाकारन के भूमिका’ के भव्य लोकार्पण भइल – भोजपुरी साहित्य सरिता\nमहिला लोगन के योगदान हमेसा से समाज, संस्कृति आउर सभ्यतन के बनावे आ जोगावे में रहल बा। बात भाषा के होखे भा संस्कृति के, महिला लोग एकरा हमेसा से भरले-पूरले बानी। महिला लोगन के योगदान हर भाषा, सभ्यता आउर संस्कृति में रहल बा। महिला लोगन के एही योगदान का बटोरे वाली ऐतिहासिक किताबि ‘भोजपुरी साहित्य में महिला रचनाकारन के भूमिका’ का भव्य लोकार्पण गांधी शांति प्रतिष्ठान में भइल।\nबतावत चलीं कि कार्यक्रम के अध्यक्ष श्री अशोक लव किताबि के उपयोगिता बतावत कहलें कि सर्व भाषा ट्रस्ट के उद्देश्य अब सभका सोझा बा, ओहिंजे मुख्य अतिथि पं. हरिराम द्विवेदी एकरा के मिल के पाथर बतवलें। आ कहलें कि अइसन किताबि से भोजपुरी के जरूर कल्याण होखी।ऐतिहासिक पुस्तक ‘भोजपुरी साहित्य में महिला रचनाकारन के भूमिका’ का प्रकाशन ‘सर्व भाषा ट्रस्ट, दिल्ली’ कइले बा। एह किताबि के संपादन डॉ सुमन सिंह, केशव मोहन पाण्डेय आ जयशंकर प्रसाद द्विवेदी ने कइले बाड़ें।एकरा लोकार्पण का बेरा वक्ता लोग एकरा उपयोगिता आ महत्व के रेखांकित कइलें। ओहिंजे एकरा विषय-वस्तु के प्रेरको बतवलें।वक्ता लोगन में डा. सुनीता कहलीं कि एह ऐतिहासिक किताबि के पढ़िके सभे के गरब होखी। एह किताबि में हर तरह के आ हर भाव के आलेख बा। साँचो अइसन किताबि के भोजपुरी में जरूरत रहल ह। रंगश्री के संस्थापक महेंद्र प्रसाद सिंह कहने कि एह किताबि में महिला साहित्य पर समीक्षा बा, चर्चा बा आउर महिला लोगन के रचित कहानी, कविता आ ग़ज़लो बा।\nप्रवक्ता आ मैथिली-भोजपुरी अकादमी के सदस्य डा. मुन्ना के पाण्डेय किताबि के अकादमिक महत्त्व के बतवलें आ कहलें कि सभे के एह किताबि के दिल खोलके सोवागत करे के चाही। राजीव उपाध्याय, डॉ नीतू कुमारी नूतन एह किताबि के बरियार समीक्षा रखलीं।\nएकरा पहिले विषय प्रर्वतन करत केशव मोहन पाण्डेय एह किताबि के कल्पना आउर रचनाकारन के सहयोग के संगे एह किताबि के एह स्वरूप के विस्तृत जानकारी दीहलें। उद्घटनकर्ता श्री अशोक श्रीवास्तव के संगे विशिष्ट अतिथि आ विद्वत जन उदेश्वर सिंह, कमलेश कुमार मिश्र, सतेन्द्र यादव, श्री सतीश त्रिपाठी डा. नीतू कुमारी नूतन किताबि के खाति आपन शुभकामना दीहलें। कार्यक्रम के अंत मे जे पी द्विवेदी आगंतुक लोगन के प्रति धन्यवाद ज्ञापित कइलें।कार्यक्रम के सफल संचालन सर्वेश तिवारी, इंदुमति मिश्र आ शशिरंजन मिश्र जी ने कइलें। कार्यक्रम के समापन राष्ट्रगान से कइल गइल।\nटटका समाचार'भोजपुरी साहित्य में महिला रचनाकारन के भूमिका'\nदेश के प्रतिष्ठित साहित्यिक संस्था हिन्दुस्तानी एकेडेमी प्रयागराज शुक्रवार के अपने राष्ट्रीय स्तर के पुरस्कारन घोषणा...


कुछ भोजपुरी कविता ::\nकेहू देस में खोज के निकालत बा\nकेहू विदेस में खोजत बा\nइहे का कम बा ?\nजे सभे अच्छा दिने के सपना में भुलाइल बा\nबाकिर ‘उ’ पेट्रोल पम्प में\nकि तरकारी के टोकरी में\nकि दाल के बोरा से\nत मिलो कहाँ से\nआम लोगन के अंगना में\nहिलो कहाँ से ?\nअच्छा दिन !\nइ त आइले बा\nनेता जी के परिधान में\nनेताइन के कंगना में\nसोना के हार में\nहीरा के झुमका में\nप्लैटिनम के ठुमका में\nअच्छा दिन के सपना सस्ता बा का ?\nजे सभे अंकवारी में भर ली ?\nअच्छा दिन त!\nपाच सितारा राजनीति के गुलाम ह\nराजदरबार के दलाल ह\nसंसद भवन के चमचा ह\nओकरा गरीब से का मतलब ?\nका मतलब किसान से ?\nअब जे नइखे बुझत\nअच्छा दिन, अच्छा दिन\nझूठ आ लबरई के सपना के\nआँखि में भरत रहो\nआ अच्छा दिन ना आइल\nएही हूके मरत रहो\nजाति धरम के जंजाल में हेराइल नइखे\nशहरी ताम-झाम से घेराइल नइखे\nधरम-करम के ढकोसला से बचल बा\nत केहू के सार लागेलें\nचउका पुरे लें\nना कहल, ना सोचल\nसज्जी गांव के बाबा\nकिसान न हो के\nउ हो गइल बा\nसभे ओकरे कान्हि पर बाटे सवार\nभले किसान होखे\nलाचार, बेकार, बेमार\nत कबो खटिया पर ओठंग के\nअजबे बा लोकतंत्र\nसूखा आ बाढ़, आ बेमौसम बरसात से\nकबो जंतर मंतर पर फंसरी से\nकिसान , किसान\nजवना के ईटा-ईटा बेमार बा\nझूठ के बेमारी से\nपथ्थल के मकान में\nधोखा के दोकान\nलूटे में ना तनिको परहेज\nएही में कहीं लुकाईल बाड़े\nचोकट/ धरिछन /संकटा\nजेकर हियाव रहे दरियाव नियर\nआधा बाँट के खाय लोग\nदुःख सुख में\nधधा के परे लोग\nएक दोसरा के खातिर\nना जाने कहवां दबाईल बा सभे\nभुलाईल बा सभे आकि\nशहरुवा चाल के जाल में\nफंस गइल लोग\nकेतना धंस गइल लोग\nजवन खरका देलस\nधकेल देलस दउरत रेल के डिब्बा में\nऊँघतध जागत / दू दू रात के\nआँखि में काटत\nउहो टीबी के शिकार\nकवन चारा बा\n[संतोष पटेल बेतिया, पश्चिम चंपारण रहेलें. हिंदी अउर भोजपुरी में लेखेलीं. भोजपुरी पंचायत, पुर्वांकुर आदि पत्रिका में संपादन कार्य. ‘भोर भिनुसार’ नाम से भोजपुरी काव्य संग्रह प्रकाशित अउर एगो हिंदी काव्य संग्रह ‘शब्दों के छाँह में’ भी प्रकाशित बा. ई कवि के कविता में ग्राम्य-जीवन के मर्म, सामाजिक चित्र आ सत्य के पड़ताल देखल जा सकेला. इंहा से bhojpurijinigi@gmail.com पर संपर्क कइल जा सकेला.]\nbhojpuri Featured poetry\nPulak Kashyap says:\nजो मानसिक कुरूपता और पिछड़ापन समाज में आज मौजूद है वो परेशान करने के लिए काफ़ी हैं। ऐसे में कवि ने जिस स्पष्टता के साथ समाज को आइना दिखाने का काम किया है वह बहुत सराहनीय है। शिक्षा और विज्ञान के दौर में हमारा देश जिस तेज़ी से पीछे जा रहा है उसे देख कर आश्चर्य होता है कि हम कैसे समाज में रह रहे हैं। कवि को मेरी तरफ़ से ढेरों बधाई और शुभकामनायें।\nराम पुकार सिंह says:\nकवनो दूसर भाषा में दम नइखे जे भोजपुरिया भाषा क लेखवा आ कवितावां के चैलेंज कर सके यदि कलम चलावे वाला हमरा संतोष बबुआ नियर होखे।


बतकुच्चन  – ८७ – Anjoria\nDec 1, 2012 बतकुच्चन\nहादसा के दोस नइखे, हदस से मर गइल लोग. आजु जब बतकुच्चन करे बइठनी त पिछला हफ्ता छठ के दिन पटना में भइल हादसा याद पड़ गइल. ओह हादसा का बाद बयान देत मुख्यमंत्री के कहना रहल कि मौत हादसा का चलते ना भइल. लोग हदस में भाग चलल आ ओह भगदड़ में लोग के जान चलि गइल. एहिजा ओह बयान पर कुछ लिखला बोलला से कवनो फायदा नइखे काहे कि मन अनसा जाई लिखे पढ़े में. प्रशासन अनेसा बचावे खातिर लागल रहेला बाकिर कोशिश रहेला कि कवनो तरह कुछ मालो बनावे के मौका मिल जाव. टेम्पोररी काम करावले एह ला जाला कि केहू के परमानेंट बंगला मैंशन बन जाव. डेढ़ करोड़ के खरचा पर शामियाना लागले रहुवे कुछ महीना पहिले पीएम खातिर. से चचरी के पुल बनावले एह ला गइल. ना त कुछ अधिका खरचा कर के पीपा के पुल बन गइल रहित. खैर चचरी ओह चीझु के कहल जाले जवन चरचराय. चचरी के पुले ना बने आड़ आ बाड़ो बनेला. बाँस के चीर के पातर पातर चचरा निकाल के चचरी बनावल जाला. अब ओह चचरी के पुल बना लीं भा दीवाल ई रउरा पर बा. दीवाल माने कि आड़ भा बाड़ बना लिहनी त ओकरा से त चरचराए के आवाज ना आवे जब ले तेज हवा बतास ना बहे बाकिर चचरी के पुल पर जब लोग चलेला त ऊ चरचरात रहेला. अकेला आदमी के ओह पर चले में डर लागी बाकि भीड़ के देखा देखी चलत जाला लोग. आ ओह हामहूम में चचरी के चरचराइल सुनाव ना जब ले कवनो हादसा, दुर्घटना ना हो जाव. ओकरा बाद हादसा का हदस में, डर जब बेहिसाब हो जाव त हदस हो जाला, लोग भाग पराला आ ओह भगदड़ में ना बुझाव कि के केने गिरत बा, के कचरात बा, के चिचियात बा. सभका आपन फिकिर लागल रहेला. पाँच कवर भीतर तब देवता पितर. हम बाची त दुनिया बाचे. हमही ना त दुनिया के बचला ना बचला से का फरक?\nअब चिरई के जान गइल लइका के खेलवना. मुए वाला त मू गइलें बाकिर राजनीति के खेल शुरु हो गइल. हमरो मौका मिल गइल बतकुच्चन के एगो कड़ी लिखे लायक मसाला मिल गइल. हादसा, हदस, अनेसा, अनस, चचरी, चचरा के चरचा करे के मौका मिल गइल. अब रउरा एह पर अनसाईं भा चिचियाईं ई रउरा पर बा. अनसाइल आ अँउजाइल एक जस लागतो फरका होला. अनसाइल एक बात पर जाला अँउजाइल बहुत बात पर, अँउजा पथार पर मन अँउजाला आ बे बात के बात पर मन अनसा जाला. एह अनसइला के अनेसा से कवनो नाता रिश्ता ना होला. अनेसा अनिष्ट होखे के डर के कहल जाला. भोला जी दुबर काहे शहर के अनेसा से. अनेसा सही हो जाव त सनेसा, खबर, बन जाला. अलग बाति बा कि सनेसा खाली संदेशे के ना कहल जाव नइहर ससुरारी हित नात किहाँ से आइल भेंट सामग्रीओ के सनेसा कहल जाला. जइसे कि बंगाल में संदेश एगो मशहूर मिठाई हो जाला. छेना के रगड़ रगड़ के तबले पीसल जाला जब ले ऊ महीन हो के संदेश ना बन जाव जइसे कि बतकुच्चन में कवनो बात के पकड़ पकड़ के तबले पीसल जाला जब ले संपादक जी से मिलल जगहा पूरा ना भर जाव. अब लागत बा कि हमार काम पूरा हो गइल से अब चलत बानी. अगिला हफ्ता फेरू भेंट होखी बाकिर भगवान मत करसु कि फेरू कवनो हादसा पर चरचा करे पड़े.


बुढ़वा रंगीला के संगीत मुहूर्त – Anjoria\nअक्टूबर 29, 2013 बुढ़वा रंगीला\nस्माइल टेक मल्टी मीडिया प्रा लि. आ फिल्म्स एंटरटेनमेंट के बैनर तले बने जात फिलिम “बुढ़वा रंगीला” के संगीतमय मुहूर्त पिछला दिने मुंबई के गोरेगांव का एक्शन स्टूडियो में नारियल तूड़ के करावल गइल.\nएह मौका पर फिल्म जगत के अनेके नामी-गिरामी लोग मौजूद रहल.\nनिर्माता रवि ठाकुर बतवलन कि कॉमेडी आ एक्शन भरल एह फिलिम में कुल नौ गो गाबा वाड़ी सँ. शूटिंग २७ अक्टूबर से उत्तर प्रदेश के गोरखपुर शहर में शुरू होखी.\nफिलिम के पहिला गाना गायिका रेखा राव के आवाज में रिकार्ड करावल गइल. संगीतकार रहले कुमार हर्ष आ गीत रहल फ़निदर राव के.\nकास्ट आ क्रेडिट\nलेखक आ निर्माता रवि ठाकुर, निर्देशक अभिषेक चड्ढ़ा, गीतकार फ़निदर राव, अउर रवि ठाकुर, संगीतकार कुमार हर्ष, डी.ओ.पी. हीरा सरोज, डांस डायरेक्टर अनुराग मिश्रा, फाइट मास्टर सिंह इज किंग, पटकथा-संवाद लेखक रवि ठाकुर,संजय सानु, आ अंकित राज.\nमुख्य कलाकार विराज भट्ट, अंजना सिंह, कृष्णा भट्ट, तनुश्री, एहसान कुरैशी, मनमौजी दादा, जसवंत कुमार, रमपत हरामी, हैरी, अनिल देवा वगैरह.\n(नोट – एह पोस्ट का साथे कवनो फोटो ना मिलल रहे.)


पेड़ से टकरा के पोखरा में गिरल कार, छह लोग के जान गइल – टटका खबर\nगोरखपुर 01 अप्रैल (वार्ता). गोरखपुर के बांसगांव इलाकाक्षेत्र में आजु एगो कार सड़क किनारा के पेड़ से जा टकराइल आ एह हादसा में एके परिवार के छह बेकत के जान चलि गइल आ दू जना घवाहिल हो गइलें.\nपुलिस बतवलसि कि मलहानपुर गांव का लगे आजु भोरे भइल हादसा कार के बेकाबू हो गइला का चलते भइल आ कार पेड़ से टकरइला का बाद एगो पोखरा में जा गिरल. छह लोग के मौत त ओहिजे हो गइल. दू गो घवाहिल लोग के गोरखपुर जिला अस्पताल में भरती करावल गइल बा.\nहादसा के शिकार सगरी लोग के पहचान गगहा इलाका के छावरिया गाँव के रहे वाला एके परिवार के मुनेश्वर शर्मा (65), उनुकर पत्नी माधुरी, भांजी तान्या (12), भांजा हर्षित (08), भतीजा राकेश (25) आ बेटा पंकज (20 ) के रुप में भइल बा.\nTags: गगहा, गोरखपुर, बाँसगाँव


अब नांव के ले के परेशानी – Anjoria\nफरवरी 23, 2012 भोजपुरी लस्टम-पस्टम\nबाबा लस्टमानंद कलकाता अइले. उनका गांव के लोग इहां रहऽत रहे. ओहमें सबसे जियादा नांव रहे एकसिया बाबा के बेटा ठटपाल तिवारी के. अब बाबा उनका बाप से उनकर नांव पता ले लेहले आ पहुंच गइले खोजे. कलकाता के साल्ट लेक महल्ला आ सब केहु चेहरा पर एगो शान आ दंभ ओढ़ले घूमत रहे. खोजत – खोजत उनका पता जा पहुंचले.\nअब दरवाजा पर जवन नांव लिखल रहे ऊ रहे टी. पॉल. बाबा के हाथ के पुर्जा पर लिखल रहे ठटपाल आ इहां तऽ कवनो टी पाल रहऽता. लवटि अइले. अपना नाती अर्जुन नंद के घरे जा के बतवले कि एकसिया बाबा के बेटवा के जोहे गइल रहीं लेकिन बुझाता कि ऊ घर छोड़ देले बा. ओहिजा कवनो\nटी पाल के नाव लिखल बा. लवटि अइनी हंऽ. बड़ा बेकहल हो गइल बाड़े सन ई लइका. खैर कवनो तरीका से समझा बुझा के घरे भेज दिहले.\nहमनी के जीवन में कई गो बात नत्थी बा जेहपर हमनी के आपन कवनो हक नईखे. जइसे आपन पड़ोसी, आपन माई बाप आ आपन नांव. ई बस हो जाला एकर चुनाव ना कइल जा सके. लेकिन आज के दुनिया में पहिलका दू गो बात तऽ आपके अधिकार में नईखे लेकिन नांव पर अब हक बा. भदेस नांव बा तऽ दन दे बदल दऽ. अखबारन में तऽ नांव बदले के एगो कालमे खुल गइल बा. लेकिन एहु में एगो बड़ा आश्चर्यजनक बात बा कि नांव बदले वाला 98 प्रतिशत लोग मर्द हऽ मेहरारू नांव बदलबे ना करऽ सन. एह में हमनी के नेता लोग भी पीछे नईखे. उनकर नांव मशहूर हो गइल बा तऽ लोग आपन नांव नईखे बदलत आ ई गोस्सा शहरन पर उतारऽता. अब देखऽ बम्बई के नांव मुम्बई हो गइल आ मद्रास चेन्नई हो गइल, बंगलोर पर तो रोज विवाद होला कि बंगलूर हऽ कि बंगलुरू. बंगाल बंग हो गइल. अब देखऽ कि बंगाल के बाहर बंगाली डाक्टर बंगो डाक्टर हो जहिये सन आ बंगाली रसगुल्ला बंगो रसगुल्ला कहाये लागी आ बंगाल के जादू बंगो जादू हो जाई. अब कोलकाता जा तऽ नया हरानी. ममता दीदी जब रेलमंत्री भइली तऽ इहवां के मय मेटो रेल के स्टेशनन कं नांव बदल दिहली. अब नांव हो गई उभम कुमार आ मास्टर दग् वगैरह- वगैरह.\nएक ओर लोग दनादन नांव बदलऽता दोसरका ओर केहू के नांवे नइखे मिलत कि नाती पोता के का नांव दी. अरे दू चार के टेलीफोन डायरेक्टरी मंगवा लेते तऽ बात बनि जाइत. कई बेर ढेर प्रचारित नांवो से बडहन प्राबलम हो जाला. अभी अण्णा के नांव चलल बा. कई गो मेहरारू अपना बेटन के नांव अण्णा ध दिहले बा. अब आगे जा के कवनो लइकी अण्णा से कइसे बियाह करी काहे कि अण्णा के माने होला भइया.


’कलकतिया भौजी’ में नज़र अइहें अनुराग वर्धन – Anjoria\n’कलकतिया भौजी’ में नज़र अइहें अनुराग वर्धन\nMarch 4, 2013 Editor फिल्म, मनोरंजन 0\nराजस्थान भिलवाड़ा किशनगज के रहे वाला अभिनेता अनुराग वर्धन जय माँ रानी सती प्रोडक्शन का बैनर में बनत शशिधर सिंह के फिलिम ’कलकतिया भौजी’ में मुख्य किरदार में पहिला बेर आवत बाड़ें. अनुराग वर्धन अबहीं ले नाहियों त तीन सौ से अधिका कार्यक्रम के एंकरिंग कर चुकल बाड़ें आ अपना अभिनय के बल पर मनोरंजन का दुनिया में आपन एगो अलगे पहिचान बना लिहले बाड़न. एह फिलिम से अनुराग वर्धन पहिला बेर बड़का परदा पर अपना अभिनय क कमाल देखावत नजर अइहें.\nएह फिलिम के आजुकाल्हु पोस्ट प्रोडक्शन के काम कोलकाता में चलत बा. फिलिम जल्दिए रिलीज होखे वाली बा.\nनिर्माता अनिकेत अग्रवाल, अनिमेश जायसवाल, गीतकार मुन्ना दुबे, अशोक सिंह, अउर सुरेद्र भारती, संगीतकार अशोक सिंह प्रधान, आ छायांकन करे वाला समीर हउवें.\nमूख्य कलाकारन में अनुराग वर्धन, मीरा मुर्ती, बिजली रानी, निशा सिंह, अशोक सिंह, पारो रानी, प्रतिभा सिंह, इन्द्राणी सिंह, आ अली खान बाड़ें.\n‘राखेला शान भोजपुरिया जवान‘ के शानदार ओपनिंग मिलल\nसांसद लोग के कुश्ती लड़े के चाहीं


(कोपेन के जलवायु बर्गीकरण से अनुप्रेषित)\nकोपेन के जलवायु बर्गीकरण, जलवायु के अलग-अलग प्रकार में बाँटे के एगो तरीका हवे जेवना में पूरा बिस्व के अलग-अलग तरह के जलवायु के उन्हन के बिसेसता के अधार प बाँटल गइल बाटे। ई जलवायु बर्गीकरण दुनिया के सभसे चलनसार बर्गीकरण बा, आ रूसी मूल के जर्मन बिद्वान व्लादीमिर कोपेन (Wladimir Köppen) द्वारा पहिली बेर साल 1884 में दिहल गइल, बाद में 1918 आ 1936 में कोपेन एह में खुदे कई गो संसोधन कइलें। अउरी बाद में चल के (1954, 1961 में) जर्मन मौसमबिग्यानी रुडॉल्फ गीगर, कोपेन के साथ मिल के एह में अउरी संसोधन कइलें आ वर्तमान बर्गीकरण के एही से कोपेन-गीगर जलवायु बर्गीकरण भी कहल जाला।\nचीन्हा सभ के मतलब[संपादन]\nकोपेन जलवायु बर्गीकरण स्कीम के चीन्हा के सिस्टम\n↑ 2.0 2.1 Cereceda, P.; Larrain, H.; osses, P.; Farias, M.; Egaña, I. (2008). "The climate of the coast and fog zone in the Tarapacá Region, Atacama Desert, Chile". Atmospheric Research. 87 (3–4): 301–311. Bibcode:2008AtmRe..87..301C. doi:10.1016/j.atmosres.2007.11.011. पहुँचतिथी 21 January 2018.\n"https://bh.wikipedia.org/w/index.php?title=कोपेन_के_जलवायु_वर्गीकरण&oldid=645785" से लिहल गइल\nएह पन्ना पर आखिरी बेर संपादन 29 नवंबर 2018 के 06:06 बजे भइल रहल।


अक्षरा सिंह हिट फिलिमन के हैट्रिक लगवली | CinemaBhojpuri.in\nअक्षरा सिंह हिट फिलिमन के हैट्रिक लगवली\nSeptember 8, 2012 - कलाकार\n- Tagged: अक्षरा\t- no comments\t“बजरंग”, “एक बिहारी सौ पर भारी” आ अब “कालिया” फिलिम के सुपर हिट होखते अक्षरा सिंह के हिट फिलिमन के हैट्रिक हो गइल बा. कालिया के जबरदस्त सफलता मिलल बा.\nडांसर-सिंगर के किरदार करे के चाहत रखले बाड़ी अक्षरा सिंह\nफिल्म ‘सत्यमेव जयते’ से बतौर अभिनेत्री सिनेमा भोजपुरी में अपना कैरियर के शुरुआत करे वाली अक्षरा सिंह चर्चित कलाकार बिपिन सिंह-नीलिमा सिंह के बेटी हई. फिल्मी माहौल में पलाइल-पोसाइल होखला का चलते अक्षरो में अभिनेत्री बने के चाहत स्वाभाविके रहल आ शायद नियतिओ इहे तय कइले रहल. अक्षरा सिंह के अबहीं ले ‘सत्यमेव जयते’, ‘रामपुर के लक्ष्मण’, ‘प्राण जाई पर वचन न जाई’, ‘हमार देवदास’, ‘बजरंग’ अउर ‘एक बिहारी सौ पर भारी’ फिलिम रिलीज हो चुकल बाड़ी सँ आ कुछ अउर फिलिम जल्दिए रिलीज होखीहें सँ. पिछला दिने अक्षरा से बतियावे के मौका मिलल आ ओही मुलाकात के कुछ बात एहिजा दिहल जात बा. निर्माता जितेन्द्र प्रताप सिंह के फिल्म बजरंग में अक्षरा के नायक रहल पवन सिंह संगे उनुका जोड़ी के सबही पसंद कइल. बतवली कि पवन सिहं का साथे काम करे में बढ़िया लागल काहे कि ऊ सेट पर हमेशा हंसी-मज़ाक के माहौल बनवले राखसु जवना चलते काम सहजे पूरा हो जाव.\nकालिया में रंगबाज अभिनेता हैदर काजमी के नायिका बनल अक्षरा फिलिम में एगो ओवर इंटेलिजेंट, ओवर स्मार्ट लड़िकी के किरदार कइले बाड़ी. बतवली कि एह फिलिम में भाव प्रवण गंभीर अभिनय के मौका त मिलबे कइल कुछेक एक्शन आ मारधाड़ वाला सीनो उनका खाते आ गइल. हैदर काजमी आ निर्देशक शिवराज के मदद से अक्षरा के आपन बेहतरीन अभिनय करे में मदद मिलल. खास बात ई कि फिलिम के खलनायक अक्षरा के वास्तविक पिता बिपिन सिंह बाड़ें. एहसे जब फिलिम में खलनायक आ नायिका के आमना सामना भइल त अक्षरा असहज हो जासु आ पापा पर खिसिअइला के उलट हँसी आ जाव. बाकिर बाद में हैदर काजमी, शिवराम यादव आ पापा बिपिन सिहं अक्षरा के उत्साहित कइलें त अक्षरा आपन सीन बढ़िया से कर देखवली.\nआवे वाली फिलिम ‘बिगुल’ में अक्षरा अपना किरदार के लीक से हट के आ चुनौती भरल बतवली आ कहली कि एह फिलिम से भोजपुरी इंडस्ट्री के एगो नयापन भेंटाए वाला बा. अक्षरा आपन ईच्छा बतवली कि ऊ खेसारीलाल संगे काम कइल चहीहें. कवनो खास किरदार का बारे में पूछला पर अक्षरा कहली कि ऊ कवनो नायिका प्रधान फिलिम में डांसर-सिंगर के भूमिका कइल चहीहें. देखल जाव कि अक्षरा के ई साध कहिया पूरात बा.\nमिलत जुलतअब बड़को परदा पर अइली अक्षरा (2)अक्षरा, नीलिमा आ बिपिन सिंह के अगो अउर धमाल. (2)बिग म्युजिक अवार्ड क प्रमोटर बनली पाखी हेगड़े (1)तरह-तरह का भूमिका में नजर अइहन निरहुआ (1)मनोज तिवारी के गवनई पर झूम उठले सुनवइया (1)To the official site of Related Posts via Taxonomies.\tLeaveaReply Cancel reply


मनोज तिवारी – Page3– Anjoria\nमनोज तिवारी (Page 3)\nभोजपुरी मेगास्टार आ उत्तर पूर्व दिल्ली संसदीय क्षेत्र से भाजपा उम्मीदवार आ भाजपा के स्टार प्रचारक मनोज तिवारी आजुकाल्हु भाजपा ला जमके प्रचार करत बाड़न. आपन चुनाव खतम होखला का अगिले दिने उत्तर प्रदेश में प्रचार करे निकल पड़लन. फेरु अभिनेता परेश रावल खातिर गुजरात जाके प्रचार कइलन आ भाजपापूरा पढ़ीं…\nमनोज तिवारी के समर्थन में भोजपुरी संगठन आ भोजपुरी सिनेमा के लोग आगे आइल\nभाजपा उतर-पूर्वी दिल्ली लोकसभा संसदीय सीट के प्रत्याशी मनोज तिवारी पहिले अटल बिहारी बाजपेयी के सरकार में मैथिली के मान्यता मिलल रहे. मोदी सरकार में भोजपुरी के मान्यता दिलावे के हमार कोशिश रही. 20 करोड़ भोजपुरी भाषी लोगन के साथे कांग्रेस बार-बार छल कइले बिया. एह बयान प भोजपुरी समाजपूरा पढ़ीं…\nसोलहवी लोकसभा खातिर उत्तर-पूर्वी दिल्ली से भाजपा के उम्मीदवार मनोज तिवारी अपना चुनाव प्रचार में भरोसा दिलावत बाड़न कि- मोदी सरकार बनी त भोजपुरी भाषा के संविधान के आठवीं अनुसूची में शामिल करावल हमार सबसे पहिला काम होखी. पिछला दस साल से कांग्रेस हमनी, यानी भोजपुरी के मांग करेवाला, लोगन के अश्वासन दे केपूरा पढ़ीं…\nमाई बहिन भाई ताउ सभकर अशीष मिलत बा मनोज तिवारी के\nउत्तर पूर्वी दिल्ली संसदीय क्षेत्र से भाजपा प्रत्याशी भोजपुरी मेगा स्टार मनोज तिवारी के जनता से पूरा अशीष मिलत बा. जेनिए निकलत बाड़ें तेनिए लोग उनका के अशीष देत बा. अपना बीच एह भोजपुरी स्टार के देखि सभे खुशी जतावत बा. मनोजो तिवारी वादा करत बाड़न कि जीतला प अपनापूरा पढ़ीं…\nभोजपुरी मेगा स्टार आ भाजपा नेता आ देश विदेश में पसरल करोड़ो भोजपुरियन के हृदय सम्राट मनोज तिवारी मृदुल पिछला दिने उत्तर पूर्व दिल्ली से भाजपा का टिकट प लोकसभा ला आपन परचा दाखिल करे गइलन त उनका समर्थन में भारी भीड़ आ हजारों कार्यकर्ता उमड़ पड़लें. एह मौका पपूरा पढ़ीं…\nभोजपुरी मेगा स्टार, भाजपा नेता, आ देश विदेश में पसरल करोड़ो भोजपुरियन के हृदय सम्राट मनोज तिवारी मृदुल उत्तर पूर्व नयी दिल्ली से भारतीय जनता पार्टी के लोकसभा चुनाव के उम्मीदवार बनावल गइल बाड़ें. भाजपा से लोकसभा चुनाव में प्रत्याशी बनवला से खुश मनोज तिवारी भाजपा के आभार जतवलें. कहलनपूरा पढ़ीं…\nभोजपुरी सिनेमा के हिट तिकड़ी मेगास्टार मनोज तिवारी, नंबर वन अभिनेत्री रिंकू घोष आ मशहूर निर्देशक असलम शेख, एक बेर फेरू जुटल बाड़ें हंगामा मचावे. एह तिकड़ी के फिलिम “औरत खिलौना नहीं” के शूटिंग बिहार के बक्सर, सीतामढ़ी आ हाजीपुर में तेजी से चलत बा. आरएआईएस फिल्म्स के बैनर मेंपूरा पढ़ीं…\nहोली प ‘देवरा भईल दिवाना‘\nभोजपुरी फिलिमन के सुपरहिट निर्माता-निर्देशक राजकुमार आर. पाण्डेय के अगिला पेशकश ‘देवरा भईल दीवाना‘ अबकी होली का शुभ अवसर पर सगरी बिहार-झारखंड आ मुम्बई टेरिटरियन में रिलीज होखी. साईदीप फिल्म्स के बैनर में बमल एह फिलिम में नवहियन के दिल के धड़कन बनल प्रदीप पाण्डेय ‘चिंटू‘ देवर के माथ भूमिकापूरा पढ़ीं…\nभोजपुरी मेगा स्टार मनोज तिवारी पिछला दिने “पंचायत आज तक” में कहलन कि उ गीत बनावसु ना बरबस बन जाला जब गीत के बोल अपने से निकल आवेला. कहलन कि नरेंद्र मोदी के एगो रैली में भीड़ लेके एगो गीत सुनवलन जवना के बोल रहल – “भारत माता है पीड़ापूरा पढ़ीं…\nफगुआ पर मनोज तिवारी के नया अलबम होरी\nभोजपुरी मेगास्टार आ चर्चित भोजपुरी गायक मनोज तिवारी के एगो नया भोजपुरी अलबम बाजार में धूम मचवले बा. एकर नाम हवे “होरी”. एह अलबम के खासियत ह कि एह में भगवान राम आ हनुमान के बीच खेलल फगुआ के बरनन बा कि कइसे हनुमान जी रंग ले के दउड़त बाड़न.पूरा पढ़ीं…


‘नागिन’ में लउकी पहिला बेर एगो अद्भुत खेला – Anjoria\nराजकुमार आर. पाण्डेय रानी चटर्जी के ’नागिन’ बना दिहलें\nसिनेमा भोजपुरी के मशहूर निर्माता-निर्देशक राजकुमार आर. पाण्डेय सिनेमा भोजपुरी के रानी रानी चटर्जी के ‘नागिन’ बना दिहलन. रानी चटर्जी साईदीप फिल्मस के बैनर तले बनल फिलिम ‘नागिन’ में नागिन के केन्द्रीय भूमिका में बाड़ी आ इन कर नायक बाड़ें खेसारीलाल यादव.\nफिल्म “नागिन” के प्रोमों जेही देखल सबही रानी के लुक सराहत थाकत नइखे. राजकुमार पाण्डेय के कहना बा कि जब उनका मन में नागिन बनावे क विचार आइल तबहिए ऊ रानी के नागिन का रूप में देखलन. रानी अब दर्शकन का दिल पर राज करे ला तइयार बा. एकरा के छठ पर रिलीज करे के तइयारी चलत बा.\nसिनेमा भोजपुरी अब तकनीक के मोहताज नइखे रह गइल. फिल्म ‘नागिन’ में दर्शक एकर नमूना एगो अलगे अद्भुत रूप में देखीहें. अइसन अइसन स्पेशल इफेक्ट के इस्तेमाल भइल बा जे दर्शकन के रोंआ सिहरा दी. पहिला बेर दर्शक ‘नागिन’ के अद्भुत खेला देखीहें.\nएह फिल्म के निर्माता निर्देशक राजकुमार पांडे, लेखक मनोज कुशवाहा, गीतकार प्यारे लाल यादव, विपिन बहार, आ महेश परदेशी, मारधाड़ निर्देशक हीरा यादव, नृत्य निर्देशक पप्पू खन्ना, आ संपादक गुर्जन सिंह हउवें.\nकलाकारन में खेसारीलाल यादव, रानी चटर्जी आ मोनालिसा का संगे नवोदित अभिनेता ज्योतित, मनोज टाईगर, सीमा सिंह, बृजेश त्रिपाठी, प्रकाश जैस, के.के. गोसवामी, मंटूलाल, सी.पी. भट्ट, अनूप अरोड़ा, पुष्पा वर्मा, वंदिनी मिश्रा आ अवधेश मिश्रा शामिल बाड़ें.\n(शशिकांत सिंह, रंजन सिन्हा आ प्रशांत निशांत के अलग अलग रपट से)


इम्प्पा चुनाव में भोजपुरियन के वर्चस्व – Anjoria\nइम्प्पा चुनाव में भोजपुरियन के वर्चस्व\nSeptember 29, 2010 OmPrakash Singh खबर, फिल्म 0\nटी.पी. अग्रवाल ग्रुप क्लीन स्वीप कर दिहलन विरोधियन के\nफिल्म निर्माता लोगन के सबसे बड़े संगठन “इंडियन मोशन पिक्चर प्रोड्यूसर एसोसियेशन” भा इम्प्पा के चुनाव में टी.पी.अग्रवाल ग्रुप प्राइम क्लास मेंबरन के सोलहो जगहा जीत लिहलसि. सुषमा शिरोमणि के नेतृत्व वाला ग्रुप के असोसिएट क्लास वाला केटोगरीए में सफलता मिलल बा. एह चुनाव परिणाम से भोजपुरी फिल्म जगत से जुड़ल लोगन के वर्चस्व हो गइल बा इम्प्पा में.\nइम्प्पा चुनाव में महेश मान्झ्रेकर, मेहुल कुमार, कुक्कू कोहली, आ फरहा सुलतान के पराजय के सामना करे पड़ल बा. चुनाव जीतला का बाद नवनिर्मित कार्यकारिणी टी.पी.अग्रवाल के प्रेसिडेंट आ अभय सिन्हा के वाइस प्रेसिडेंट चुन लिहलसि.\nमंगल का दिने मुंबई का अँधेरी स्थित किशनचंद वलेचा सभागार में सबेरे से देर साँझ ले इम्प्पा के सदस्य मतदान में हिस्सा लिहले. रात आठ बजे से मतन के गिनती शुरू भइल. पहिले असोसिएट क्लास के मत गिनाइल आ एह श्रेणी में सुषमा शिरोमणि गुट हावी रहल. इस गुट के सुषमा शिरोमणि, अरुणा इरानी, केतन देसाई, आ शबनम कपूर के सफलता मिलल. टी.पी.ग्रुप का ओर से एकमात्र विजेता के.सी.बोकाडिया रहलन. टीवी श्रेणी में दुनु गुट के एक एक जगहा मिलल. अग्रवाल ग्रुप से राहुल अग्रवाल आ सुषमा गुट से बाबुभाई थीबा विजयी रहलन.\nदेर रात प्राइम क्लास के सदस्यन वाला मतगणना शुरू भइल जवन भोर में पांच बजे ले चलल. एह श्रेणी में सबले बेसी २३८ मत टी.पी.अग्रवाल के मिलल. एह गुट के बाकी पंद्रह विजेता लोगन में कुमार मोहन को २१३, नरेश मनोत के २०८, अभय सिन्हा आ अशोक पंडित के १९९ १९९ मत, विनय सिन्हा के १९८, जे.नीलम के १९७, नितिन मवानी, विक्की रानावत, आ राजदीप सिंह के १९६ १९६, भोजपुरी फिल्मन के जानल मानल अभिनेता दिनेश लाल यादव निरहुआ के १८४, आनंद गिरिधर के १७८, सुरेन्द्र वोहरा के १८२, दर्शन बग्गा के १६५, विकास पाटिल के १६९, आ कमाल खान के १५९ मत मिलल. एह तरह सोरहो सीट पर टीपी अग्रवाल गुट विजयी रहल.\nमतगणना का बाद आजु बुध का दिने नवनिर्मित कार्यकारिणी टी.पी.अग्रवाल के आपन प्रेसिडेंट आ अभय सिन्हा के वाइस प्रेसिडेंट चुन लिहलसि. अबकी के चुनाव बहुते रोचक रहुवे काहे कि सुषमा शिरोमणि गुट आरोप लगवले रहुवे कि टी.पी.अग्रवाल गुट गेंगस्टर रवि पुजारी गुट से हाथ मिला लिहले बा. एकरा बाद टी.पी.अग्रवाल सुषमा शिरोमणि का खिलाफ मानहानि के मुकदमो दायर कइले रहन.\nटी पी अग्रवाल


रोमांटिक लड़िकी का भूमिका में पाखी हेगडे़ – Anjoria\nभोजपुरी फिलिमन के नं. वन अदाकारा पाखी हेगड़े एक बेर फेरू रोमांटिक लड़िकी का भूमिका में नजर आवत बाड़ी. पाखी हालिया रिलीज फिल्म ‘‘निरहुआ मेल’’ में पाखी एगो रोमांटिक लड़िकी का भूमिका में बाड़ी जेकरा के दर्शक खूब पसंद करत बाड़े, एह फिल्म के कहानी पूरा तरह से नायिका पाखी के इर्द-गिर्द घूमत बा. फिल्म में पाखी एस. पी. अवधेश मिश्रा के बहिन बनल बाड़ी आ उनुकर प्रेमी निरहुआ एगो ऑटो ड्राईवर. एह बात के लेके निरहुआ आ अवधेश में बड़हन जंग होखत बा. एह फिल्म में पाखी के बहुते हॉट लुक देखे के मिली.


कोरोना महामारी के बावजूद के.आई.आई.टी. में रिकॉर्ड प्लेसमेंट - india times Group | National News Portal\nHome राष्ट्रीय उत्तर प्रदेश कोरोना महामारी के बावजूद के.आई.आई.टी. में रिकॉर्ड प्लेसमेंट\nPrevious articleआज से वाहनों के लिए खोल दिया जाएगा प्रदेश का सबसे लंबा फ्लाई ओवर\nNext articleप्रधानमंत्री नरेन्द्र मोदी को दूसरे चरण में लगेगी कोरोना वैक्सीन, राज्यों के मुख्यमंत्री भी लगवाएंगे टीका


धरमपत्नी त होला बाकिर धरमपति काहे ना होखे (बतकुच्चन – 185) – Anjoria\nदिमाग में अगिला बतकुच्चन के ताना बानबुनत जात रहनी तबले रमचेलवा भेंटा गइल. देखते पूछलसि, ए बतकुचन, बतावऽ धरमपत्नी त होला बाकिर धरमपति काहे ना होखे. बूझ गइनी कि बाबा लस्टमानंद से कुछ सीख के आइल बा आ उनुके कहल बात पर हमरा के अजमावल चाहत बा. अब बाबा ठहरले एकबाल वाला आदमी. एकबाली माने प्रतापी लोग का लगे कई-कई गो पत्नी होली सँ. ओहिमें कुछ धरमपत्नी होली सँ आ कुछ महज पत्नी. बाकी लोग का लगे त बस एके गो पत्नी होले आ ओकरा के धरमपत्नी कहसु भा अर्धांगिनी उनकर मरजी. बाकिर जहाँ ले पति के सवाल बा त पति ओकरा के जेकरा में केहू के पत होखो. भर सभा के पत बा त सभापति, जेकरा में अधिकारन के पत बा से अधिपति. पति महज कवनो मेहरारू के मरदे के ना कहल जाव. पति मालिको के कहल जाला आ पति होखला के स्थिति खातिर शब्द होला पत्य. अधिकार के पति आधिपत्य वाला होला. त जे पत राखे से पति. पत माने भरोसा, इज्जत, प्रतिष्ठा, विश्वास. आ अइसन नइखे कि पतिए लोग का लगे अनेके पत्नी होखेली सँ. कबो कबो एके औरत के कईगो पति होखेलें. कुछ का बारे में लोग जान जाला आ कुछ का बारे में पता ना रहे. जइसे कि द्रोपदी का बारे में त सभे जानल कि उनकर पाँच गो पति बाकिर कुन्ती का बारे में चरचा कमे होला कि उनकर कव गो पति अलग-अलग समय में रहले. कर्ण त बिआहो का पहिले पैदा भइल रहुवे बाकिर युद्धिष्ठिर, भीम, अर्जुन, नकुल-सहदेव के बाप का एके जाना रहले? केहू धर्मराज के बेटा, त केहू पवनदेव के, एक जने इन्द्रके पुत्र त जुड़वाँ नकुल-सहदेव अश्विनी कुमार के.\nछोड़ीं, बात बढ़ी त जगहे-जगहा महाभारत होखे लागी. एही से लोग घर में महाभारत ना राखे ना ओकर पाठ होखेला. बात बहक गइल त पीछे लवटत बानी. धरमपत्नी आ पत्नी के चरचा खातिर तनी फूहड़ होखीं त कह सकीले कि जहाँ पतन होखे उ पत्नी आ जहाँ एकरा खातिर बाकायदा धार्मिक अनुष्ठान क के बनावल जाव ऊ धरमपत्नी. याद बा नू बाप-बेटा वाला बात. बाप वाप: से बनल ह. माने कि बोवे वाला बाप. त जे पतन करावे से पत्नी. त हमरा हिसाब से पत्नी आ धर्मपत्नी अलग-अलग होलीं आ पति चूंकि एके गो के कहल जाला त धर्मपति के सवाले ना उठे. बहुपतित्व वाला समाज में सगरी पति धर्मपतिए होलें से ओहिजो धर्मपति कहला के जरूरत ना पड़े.\nअब रमचेलवा का बात पर याद पड़ल कि हमरा दिमाग में करमसाँढ़ शब्द घनघनात रहुवे ओह बेरा. सोचत रहनी कि अगिला बतकुच्चन करमजरू आ करमसाँढ़ ले के लिख मारीं. अब कहे खातिर कहल जाव कि करमसांढ़ त कहाला करमगाय काहे ना होखे. त गाय के करमे का. ऊ त वइसहीं उदारता के प्रतीक होले. केहू बहुते सिधवा होखे त कहल जाला कि बेचारा गाय जस ह जेने मन करे तेने हाँक दीं. बाकिर साँढ़ का बारे में अइसन ना कहाव. ऊ त छुट्टा घुमेला आ ओकरा पारंपरिक हक मिलल बा जवना खेत में मन करे मुँह मार देबे के. साँढ़ पोसुआ ना होखऽ सँ. करमसाँढ़ ओकरा के कहल जाला जे साँढ़ त बड़ले बा करमो के धनी बा. जेकरा चारो ओर हरियरिए भेंटाव. आ करमजरू ऊ जेकर भाग्य खराब हो गइल होखे. ऊ बेचारा भा बेचारी नीमनो काम करे चली त मामिला बिगड़ जाई. बाकिर करमसाँढ़ के बिना कवनो मेहनत उपज भेंटात जाला. जइसे कि दुनिया भर में कच्चा तेल के दाम गिरत जाव आ देश में डीजल पेट्रोल के दाम घटत जाव त कहल जा सकेला कि शासक करमसाँढ़ बा. मजा के बात बा कि एह बीचे सरकार लगातार आपन टैक्स बढ़ावतो चलत बिया आ लोग के पतो नइखे चलत. आ एगो करमजरू बावे बेचारा. जहँ जहँ चरण डालेला तहवें बंटाधार हो जाला. उनुका ला त रहीम बाबा के दोहा दोहरा सकीलें कि, रहिमन चुप ह्वै बैठिए देखि दिनन के फेर, जब नीके दिन आइहें, बनत न लगीहें देर. त बबुआ घबड़ो जन, तोरो दिन लवटी.\nPrevious Post: विश्व भोजपुरी सम्मेलन, बलिया के अधिवेशन आ पाती अक्षर सम्मान 19 अप्रैल के\nNext Post: गोत आ गोतिया के चरचा (बतकुच्चन – 186)


भोजपुरी सिनेमा में नया खलनायक सुदेश कौल | CinemaBhojpuri.in\nJuly 5, 2012 - कलाकार\n- Tagged: सुदेश कौल\t- no comments\tसिनेमा भोजपुरी का परदा पर जलवा बिखेरत नयका खलनायक बाड़न सुदेश कौल. अभय सिन्हा के फिल्म ‘हम बाहुबली’ से लोकप्रिय भइल सुदेश कौल अब ले भोजपुरी में ‘धरमवीर’, ‘धर्मात्मा’, ‘खटाईलाल मिठाईलाल’, ‘सात सहेलियाँ’, ‘परिवार’, ‘आज के करन-अर्जुन’, ‘जंग’, ‘बिदेसिया’ का अलावे अनेके हिन्दी आ बांग्ला फिलिमन में आपन अभिनय कौशल देखा चुकल बाड़न. सुदेश कौल एह घरी हिन्दी फिलिम ‘बीहड़’ आ ‘ले गया सद्दाम’ में व्यस्त बाड़ें, भोजपुरी फिलिमन में सुदेश कौल पवन सिंह अभिनीत ‘लावारिस’ में खलनायकी करत लउकीहें. सुदेश बांग्ला फिलिमन में मिथुन चक्रवर्ती, प्रसन्नजीत, रितुपूर्णा सेनगुप्ता जइसन दिग्गजन संगे काम कइले बाड़न आ बांग्ला, भोजपुरी अउर हिन्दी सिनेमन में आपन मुक्कमल जगह बनावल चाहत बाड़न. (प्रशांत निशांत के रपट)\nमिलत जुलत‘लावारिस’ से वाहवाही बिटोरत बाड़न सुदेश कौल (2)बिग म्युजिक अवार्ड क प्रमोटर बनली पाखी हेगड़े (1)तरह-तरह का भूमिका में नजर अइहन निरहुआ (1)मनोज तिवारी के गवनई पर झूम उठले सुनवइया (1)मणिराम के धमाकेदार इन्ट्री (1)To the official site of Related Posts via Taxonomies.\tLeaveaReply Cancel reply


ⓘ कठहरा गाँव, बरियारपुर, मुंगेर .. सूचना | यह क्या है?\nⓘ कठहरा गाँव, बरियारपुर, मुंगेर ..\nⓘ कठहरा गाँव, बरियारपुर (मुंगेर)\nक ज चक बर य रप र म ग र ब ह र स थ त एक ग व ह\nWikipedia: कठहरा गाँव, बरियारपुर (मुंगेर)\nबरयरप, मगर, कठहर, कठहरवबरयरपमगर, कठहरा गाँव, बरियारपुर (मुंगेर), मुंगेर जिला के गाँव. कठहरा गाँव, बरियारपुर (मुंगेर),\nकठहर बरयरप कठहरा गाँव, बरियारपुर (मुंगेर) मगर कठहरवबरयरपमगर मुंगेर जिला के गाँव. कठहरा गाँव, बरियारपुर (मुंगेर)\nकठहरा गाँव, बरियारपुर, मुंगेर. मुंगेर जिला के.\nकठहरा बरियारपुर, मुंगेर, बिहार स्थित एक गाँव है। booths. बरियारपुर प्रखण्ड के गाँव Owl. बम्बोर गाँव, तेतिहा बम्बोर, मुंगेर, कढरिया गाँव, हवेली खड़गपुर, बनौली गाँव, कठौर गाँव, संग्रामपुर.\nमुंगेर जिला के गाँव कठहरा गाँव, बरियारपुर, मुंगेर.\nकठहरा गाँव, बरियारपुर मुंगेर. बर य रप र म ग र ब ह र एक प रखण ड ह बर य रप र म ग र ड स ट र क ट एक बह त बड ग व ह बर य रप र ग व स ह त ह ए ग नद ग. कठहरा गाँव, बरियारपुर मुंगेर. बरियारपुर मुंगेर, बिहार का एक प्रखण्ड है। बरियारपुर मुंगेर डिस्ट्रिक्ट का एक बहुत बड़ा गांव है बरियारपुर गांव से होते हुए गंगा नदी गुजरती है रेलवे और नेशनल हाईवे होने के कारण बरियारपुर की विकास की रफ्तार बहुत अधिक है यहां की साक्षरता दर भी. कठहरा बरियारपुर, मुंगेर, बिहार स्थित एक गाँव है।. bihar polling booths. बरियारपुर प्रखण्ड के गाँव.


सीमा सिंह करीहें सुस्मिता सेन जइसन किरदार – Anjoria\nसीमा सिंह करीहें सुस्मिता सेन जइसन किरदार\nसिनेमा भोजपुरी के डांसिंग क्वीन सीमा सिंह राजकुमार पाण्डेय निर्देशित भोजपुरी फिल्म ‘नागिन’ में वइसने महिला शिक्षिका बनल बाड़ी जइसन भूमिका सुस्मिता सेन फिल्म ‘मैं हूं ना’ में निभवले रही. अपना एह फिल्म से सीमा सिंह बहुते उछाह में बाड़ी.\nसीमा सिंह अब बंगलो फिलिमन में आपन आयटम देखावल शुरु कर दिहले बाड़ी. पिछला दिने बंगला फिल्म ‘लट्टू’ खातिर सीमा सिंह कमाल के डांस शूट करवली जवना के जेही देखल सेही लट्टू हो गइल. आशीष रॉय निर्देशित एह फिल्म खातिर कोलकाता में खास सेट लगावल रहे आ हजारों लोग के भीड़ सीमा सिंह के डांस के शूटिंग देखे ला जुटल रहे. एह मौका पर ‘लट्टू’ के नायक सुब्रत दत्ता आ नायिका मेघना बर्मन संगे उर्वशीओ मौजूद रहली. एह बेहतरीन डांस पर निर्देशक आशीष रॉय बहुते खुश लउकत रहलें, कहलें कि अइसन डांसर के सख्त जरूरत बा बंगला सिनेमा में.\nमहाराष्ट्र हमार जन्मभूमि आ भोजपुरी कर्मभूमि ह – पराग पाटिल\nभोजपुरी क पहिलका फैन्टैसी फिल्म ‘नन्दू निकम्मा’


भोजपुरी में पढ़ें: बड़ा अंतर बा पहले के बइठकी अउरी कोरोना काल के बइठकी में | ayodhya - News in Hindi - Duniadari\nHome Uttar Pradesh भोजपुरी में पढ़ें: बड़ा अंतर बा पहले के बइठकी अउरी कोरोना काल...\nभोजपुरी में पढ़ें: बड़ा अंतर बा पहले के बइठकी अउरी कोरोना काल के बइठकी में | ayodhya – News in Hindi\nआज टीबी, मोबाईल, इंटरनेट की जमाना में गाँव क बारे में सोचले पर बड़ा ताज्जुब होखेला कि जब इकुल ना रहल होई तब लोग कईसे जियत रहल होइहें. आजो अपनी देश में अईसन बहुत गांव हवें जहाँ इकुल ना ह. त उहां क लोग कईसे काम करत होइहे, इ बात समझे वाली ह. किसान के बाझल रहले क सबसे बड़हर माध्यम खेती ह. लेकिन आप सब जानीला कि खेती-किसानी बरहो महीन्ना ना होखे ले. जईसे की फसल खेत में लग गईल त किसान के तनी फुरसत रहे ले. खाद-पानी, कोड़ल-सोहल जईसन छोटमुट काम त चलेला. रोपनी आउर कटिया जईसन किसान बाझल ना रहेला.\nरोपनी-कटिया में त किसान एतना बाझ जाला कि केहू पहुना आ जाला त उनके समय पर दाना-पानी देहल मुश्किल हो जाला. लेकिन कटिया-रोपनी क समय छोड़ दिहीं त बाकी समय किसान के तनी फुरसत रहेले. ओह फुरसत के समय के ‘बइठकी’ कहल जाला. मतलब की येह बखत में कवनो ख़ास काम ना होला. आउर आप त जानी ला कि गोरु-चउवा खियावल, बान्हल-छोल किसान खातिन ख़ास काम में ना आवेला. इ त नियमित जीवन क हिस्सा ह.\n‘बइठकी’ सबद क दूगो मतलब होला. एगो त मतलब इ ह कि ‘काम ना बा त ‘बइठकिये’ बा. दूसरका ‘बइठकी’ क मतलब इ ह कि अपना फाफर समय में किसान गावल-बजावल करेला. कहनी-खीसा सुनेला आउर सुनावेला. कई ममला में त इ समय अपनी संसकिरती के नयका लईकन के समझावे-सिखावे वाला होला. किसान जेतना अपना बाप-दादा से पावेला, ओकरा से अधिका अपनी लईका आउर समाज के देके जाए के चाहेला. ओकरा जीवन क इहे सफलता ह कि ‘कुछ नया ना बनवलन त पुरानका में से कुछ गववले नायिखें.’ एमे केहू-केहू समझदारी से कुछ बडहरो क देला, जईसे की भिखारी ठाकुर जी कयीलिन.\nभोजपुरी स्पेशल- गायक बन गइले नायक, भोजपुरी सिनेमा अपना समाजे से कटि गइलत ‘बइठकी’ में किसान अपना समय क उपयोग कई तरह क रचना करे खातिर करेला. चाहे इ कहीं कि किसान खातिन इ समय बहुत जादा रचनात्मक होखे ला. जईसे की एह बेला में किसान बहुत काम अईसन करेला जवन ओकरी सकेती में जिए वाला जीवन के बहुत बढ़िया बना देवेला. आज की जबान में कहीं त ‘बइठकी में किसान आपन छोटमुट काम खुद से क के दुसरे असरा पर ना जिएला.’\nइतिहास देखब त किसान बहुत पाहिले से अपनी करनी पर जियत ह. बहुत कम अईसन काम ह जेकरा के करे खातिर उ केहू दूसरा के याद करेला. जब आज मतीन साधन ना रहे तब एगो छोटको किसान अपनी मेहनत से खुद की संगे-संगे दस आउर लोगन क पेट भरत रहे. आपन हजामत बनावे वाला नाऊ से लेके धोबी, कोहाँर तक के बन देत रहे, जेकरा से खेती-बारी ना करे वाला लोग आपन साल भर क खर्ची ले लेत रहलन जा. लेकिन आज सब काम नगदी होखे लागल. एसे केतनी फयदा-नुकसान बा, इ बात सोचे वाली ह.\nत ‘बइठकी’ में किसान जवन सबसे बढ़िया काम करेला उ ह ‘रचना’. घरे-बहरे उपयोग में आवे वाली कईगो समान उ खुदे बना देला. खटिया-मचिया से लेके डाली-दउरी, बेना-खटोला-खटोली खुद बना लेला आउर दुसरहूँ क बना देला. अब आप समझ सकीला की किसान क ‘बइठकी’ ओकरा खातिर का होले. एतने नाही- किसान एही समय में गीत लिखेला, गावेला, निरगुन-भजन लिखेला, गावेला. कईगो गाँव में त लोग सनीच्चर के ‘बइठकी’ (गीत-गवनई क काम) लगावेला. एकरा में गाँव क लईका-जवान-बुढ़, सभे भाग लेवेला.\nकईगो किसान एही बइठकी में घर बना लेत रहलन जा. अब आप त समझ सकिला की जब पईसा कम रहे, लोगन की पासे जेतना रहे, लोग ओतने में खूब नीमन अदमी मतीन जियत रहलन जा. लेकिन आज जब पईसा बहुत बढ़ गयील बा त कुल काम नगदी होत बा. कुछऊ काम ह त पईसा क जरुरत बा. अब दिकत इ ह की खेती-किसानी में ओतना फयदा होत नईखे. बीया, खाद बहुत महंग बा. पाहिले खेत बदल के बीया काम में लावत रहलन जा. लेकिन आज सरकार एतना कंपनी खोल दिहले बा की एक से बढ़के एक बिया मिलत बा. ख़रीदे खातिन पईसा ह त आप ख़रीदा.\nखरचा बढ़ले क कारन इ दवाईया हो गईल बा. बिना दवाई डलले फसल क एगो दाना घर में ना जाए पावत ह. अईसना हालत में किसान परशान बा. एह परशानी में सरकार से कुछ बढ़िया कईले क उ उम्मीद लगउले बा त उहो बाउर नईखे. लेकिन ओकर बात केहू समझत-सुनत नईखे. उलटा बात कहले पर सरकार ओकरा के डंडा लेके पोंकियावे लागत बा त, इ ठीक नईखे.\nदेश-दुनिया क बड़हर अर्थशास्त्री आउर खेती-किसानी क बारे में खोज-बीन करे वाला लोग इ कहत हवें की ‘किसाने ह जवन देश में पईसा-रुपिया नहियों रही त खाना सबके खिला सकेला. देश क डोलल अर्थव्यवस्था उहे ठीक क सकेला. लेकिन इ काम तबे हो सकेला जब ओकरा के जरुरी मदद मिले. जईसे खाद-बीज समय पर मिले के चाही. फसल पक गईल त बेचे खातिर जगह बने के चाही. जेतना खरचा फसल लगावे में होत बा ओकरा से तानी अधिका बेचले पर मिले के चाही. इ कुल काम सरकार चाही तबे होई. अभियो समय ह की किसान के बचावल जाव.\nनहीं त सबसे बड़हर दिकत आई खईले क. पईसा से खरीद के खायल केहू से ना सपरी. गांव में जेकर बड़हर परिवार होला ओकरा खातिन एगो कहावत कहल जाला- ‘घरे ना रही त खरीदले ना पोसाई.’\nअब समय आ गईल हिय की किसान की समझ आउर समय क देशहित में उपयोग कायल जाय. ओकरा पासे अईसन जोगड़ ह की उ खुद ‘आतम निर्भर ह आउर दूसरो के बना सकेला.’ खेती के आगे ना बढावल जाई त लोग गाव से सहर की ओर परात रही. एतरे परईले से दुगो दिकत हिय- गाँव में खेती-किसानी केहू करे वाला ना बची आउर सहर में भीड़ बढ़ जाई. इ भीड़ कईगो नयी दिकत पयदा करी. ओकर बड़हर नुकसान एगो इहो ह कि बइठकी में किसान क जेतनी रचना देखके मिलत रहे, आज उ टीबी आउर बहरे कमाए जाये वालन की संगे ख़तम होत बा. खेती से एक दूसरे क जवन मदद होत रहे, उ ख़तम हो गईल बा. इ बड़हर दिकत बा. अबहियें से ना चेतल जाई त आवे वाला बखत आउर डरावे वाला हो जाई. खेती किसानी से जुड़ल बहुत कुछ ह. कुल बिला जाई. फिर ताली-थाली बजावत रहब जा. कुछऊ नीमन ना होई.\nPrevious articleपानी की टंकी में कीटनाशक मिलाकर पूरे परिवार को खत्म करने की साजिश का पर्दाफाश | azamgarh – News in Hindi\nNext articleIPL RR vs CSK: अंपायर से फिर जा भिड़े एमएस धोनी, जानें ऐसा क्यों और कब किया | cricket – News in Hindi


ईमाम का हुड़की से हड़क गइल एनडीटीवी – टटका खबर\nAug 9, 2021 अखिलेश यादव, एनडीटीवी, किसान सम्मान निधि, कुशीनगर, गोण्डा, जगदानन्द सिंह, जाति गिनाई, फुटबाल, बलिया, बार्सिलोना, मऊ, मैसी, शरजील उस्मानी, सारण\n(टटका खबर, सोमार, सावन अँजोरिया एकम, 2078 विक्रमी)\nअपना के एगो दमदार चैनल बतावे वाला एनडीटीवी चैनल एगो शरजील उस्मानी का धमकी से अतना डेरा गइल कि आपन ट्वीट हटा लिहलसि. एनडीटीवी के ट्वीट में एगो मुसलमान के कोरोना टेस्ट करावत देखावल गइल रहुवे जवना का बाद अनेके शांतिदूत ओकरा के हीक भर गरियवले आ शरजील उस्मानी ट्वीट कर के पूछलसि कि ऊ कवन कर्मचारी रहुवे जवन एह फोटो के ट्वीट में शामिल कइलसि. शरजील एनडीटीवी के बाकी कर्मचारियन के कहलसि कि ओह कर्मचारी के नाम ऊ लोग शरजील के बता देसु. एह धमकी का बाद बिना कवनो आवाज कइले एनडीटीवी ओह ट्वीट के हटा दिहलसि आ ओह खबर में एगो हिन्दू के फोटा लगा दिहलसि.\nगोण्डा जिला के नवाबगंज इलाका में भइल एगो सड़क हादसा में दिल्ली से बिहार जात बस सड़क किनारे खड़ा ट्रक से टकरा गइल आ एह हादसा में दू गो सवारियन के मौत हो गइल आ करीब दर्जन भर सवारी घवाहिल हो गइलें.\nप्रधानमंत्री नरेन्द्र मोदी आजु देश के किसानन के मिले वाला किसान सम्मान निधि योजना के नउवां किश्त के रुपिया भेजिहें. एह योजना में अबवे देश के 18 लाख किसानन के 32 हजार 500 करोड़ रुपिया दीहल जा चुकल बा.\nसमाजवादी गोल के अध्यक्ष अखिलेश यादव कहले बाड़न कि उनुकर सरकार बनी त ऊ सभकर जाति गिनवइहें. असल में देश के विपक्ष जवना में नीतीशो जइसन लोग शामिल बाड़ें हिन्दुवन के एका तूड़े में लागल बाड़ें. सभका मालूम हो गइल बा कि अगर हिन्दुवन के एका ना टूटल त भाजपा के हरावल मुश्किल हो जाई.\nसोनभद्र जिला के चोपन इलाका के एगो खदान में जात ट्रैक्टर बेकाबू होके तीस फीट गहीर खाई में जा गिरल. एह हादसा में ओकर खलासी के मौत हो गइल.\nविद्युत संशोधन विधेयक का विरोध में बिजली कर्मचारी काल्हु दस अगस्त का दिने हड़ताल पर रहीहें. उमीद कइल जा सकेला कि एह लोग का हड़ताल से लोग के बिजली मिले में कवनो दिक्कत ना आई. हँ अगर कवनो इलाका में कुछ तोड़-फोड़ भइल त बात दोसर होखी.\nकुशीनगर जिला में काल्हु एके साथ 20 लोग कोरोना छूताह मिलला का बाद जिला प्रशासन में हड़कंप मच गइल बा. एहमें से 14 जने रामकोला विकास खण्ड इलाका के निवासी हउवें, तीन गो हाटा प्रखण्ड के आ दू गो पडरौना के. एगो आदमी दोसरा जिला के हवे.\nबलिया जिला के मनियर इलाका के बड़ा गाँव में एगो जर्जर दीवाल गिरला से ओकरा नीचे दबा गइल एगो लइकी के मौत हो गइल आ दू गो मेहरारु घवाहिल हो गइळ बाड़ी सँ.\nमऊ जिला के दोहरी घाट इलाका में भइल एगो सड़क हादसा में कार सवार चार गो बचवन आ एगो औरत के मौत हो गइल. दू जने घवाहिल बाड़ें. ई लोग झारखंड से दोहरीघाट के दुबारी मोड़ पर के एगो आदमी का घरे आवत रहलें जब बेकाबू कार बेलौली सोनबरसा के नियरा एगो गड़हा में पलट गइल.\nराष्ट्रीय जनता दल के प्रदेश अध्यक्ष जगदानन्द सिंह बेइज्जति होखे के आदी हो गइल बाड़े आ ओकरा बावजूद लालू के सेवा कइल छोड़े के तइयार नइखन. अब फेरु उऩुका के लालुए के बड़का बेटा फेरु बेइज्जत कइले बा आ जगदा के हिटलर बतवले बा. बाकिर परेशानी के कवनो बाति नइखे काहें कि जगदा खातिर ई मामूली बात होखी.\nसारण जिला के बनियापुर इलाका के पूछरी गाँव के एगो बूढ़ औरत एगो मोटरसाइकिल से लागल धक्का मे घवाहिल हो गइली आ बाद में इलाज का दौरान उनुकर मौत हो गइल.\nसारण जिला मुख्यालय के प्रभुनाथ नगर मोहल्ला में बनल बाल सुधार गृह से फरार चार गो लइकन के छपरा जंक्शन से बरामद कर लीहल गइल. ई चारो सुधार गृह से भागल रहलें.\nसारण जिला के तरैया इलाका के भटौरा गाँव के एगो आदमी पनछुवा करत घरी गड़ही में गिर गइलें आ डूबला से उनुकर मौत हो गइल.\nएगो जमाना से बार्सिलोना क्लब खातिर खेले वाला महान फुटबाल खिलाड़ी लिओनेल मैसी आखिरकार टीम छोड़े पर मडबूर हो गइलें जब टीम कह दिहलसि कि ओकर औकात का बाहर हो गइल बा मैसी के तनखाह दीहल,


Nitish invites Naxals for table talk – टटका खबर\nNitish invites Naxals for table talk\nChief Minister of Bihar Nitish Kumar called an all party meet where it was decided to call Naxals for table talks. Nitish has promised them total security during talks and freedom to return to their bases unhindered. Naxals have not released as yet the three captive policemen still in their custody.\nलात के देवता बाति से ना मानस, एह सूक्त वाक्य के बिसरावत बिहार के मुख्यमंत्री नक्सलियन के बतियावे के नेवता दिहले बाड़न. कहले बाड़न कि जे लोग बात करे आई ओकरा के पूरा सुरक्षा दिहल जाई आ ऊ लोग वापिस सुरक्षित लवट सकी. पुलिस एह दौरान ओह लोग के कुछ ना करी. टेलीफोन से बतियावे का सवाल पर नीतीश कहलन कि केकरा से बतियावल जाव ? ओह आदमी से त नाहिये बात करब जे कहलसि कि अभय यादव के मारल गइल बा जबकि लाश दोसरा बन्धक के मिलल.\nनक्सली बाति करे योग्य ना हउवन. ऊ बस एके गो भाषा जानेले बन्दूक के. ओकरे नाल से जतना बढ़िया बात सरकार कर सको करे के चाहीं. बाकिर करेजा ना कूवत बगइचा में डेरा डाले वाला लोग के का कहल जाव. जेकरा ई गलतफहमी बा कि नक्सलियन के बाति से समुझावल जा सकेला ओकरा से बुड़बक केहू ना होई. होखे के त ई चाही कि जवना साथी के रिहाई के माँग करे खातिर ऊ सिपाहियन के बन्धक बनवले बाड़न ओह नक्सलियन के लाश सँउप दिहल जाव. एह मामिला में दुनिया के मानवतावादी विचार कूड़ा पर फेंके लायक होला. कबो कवनो मानवतावादी निर्दोष आदमियन के हत्या का खिलाफ कुछ ना बोलस बाकिर अगर केहू ओह हत्यारन के मार देव त सगरी भूंके लगीहे स. ठीक ओहि तरह जे तरह सेकूलर मीडिया हिन्दूत्व से जुड़ल हर बाति के खिलाफ कुकुरहट कइले रहेला.


अलम्म – Anjoria\nजुलाई 25, 2010 भोजपुरी कहानी\nभिनसहरा, करीब तीन बजे. साफ-साफ मुँह अभी नइखे चिन्हात केहूँ के अँजोरो. चन्दा आपन लुग्गा-फाटा बन्हली मोटरी अस आ कान्ही प धइके निकलि गइली पिछुवारी मिहें. नइहर से थेघ पहिलहीं टूट गइल रहे, एहसे फुआ ओरि डेग बढ़ावे शुरू कइली. मन से ई चिन्ता हटि गइल रहे कि केहू का कही. सात बरिस के रहली त एक बेरि फुआ किहाँ गइल रही, आजु दोसरकी पारी हऽ.\nसुरुज का उगते दिशा-दिशा चमचमा गइलि. लइकाह सुरूज के अब पाम्ही आवे लागल रहे कि ओही वयस के चन्दा अपना फुआ का गरे लागि के भेंट करे लगली. आ फूआ हो फूआ….ओ हो हो हो !…..आ….चुप रहु बचिया….अब चुप हो जो !…. के सुर गूँजे लागल. सुरूज के बुझाइल जे चन्दा से उनुकर ई असंभव संजोग छने भरि के बा, एह से ऊ लोर पोंछत आपन गति तेज कइले.\nफुआ, अब ना रहबि ओहिजा. अपना से दूर कइके बहुत दिन अलगा रखलू , बाकिर अब ई ना चली. अन्हारा इनार में ढकेलि के तनी खबरियो नइखू लेत ? चन्दा के ओह भेष में देखि के फुआ पूरा ठीक से चीन्हि ना पवली. आठ-नौ बरिस में चेहरा आ देंहि-धाजो में ढेर बदलाव आ गइल रहे. बाकिर, चिन्हला का बाद उनुका साफ-साफ बुझा गइल कि ई भागि के आवतिया. बाकिर, जसहीं ओकरा डहकत करेजा के सुर उनुका कान में परल, उनुकर खीसि जइसे पिघलि के आँखी मिहें बहे लागलि – का दुख भइल हा ए बचिया ? बताउ हमरा से. ऊ त तोरा के अपना परानो से जिआदे मानत रहले हा. फुआ चन्दा के लोर पोंछत पुछली. गाँव के लोग लगा-बझा देले हा ए फुआ कि ऊ अब सेयान भइलि , तनी आँकुश लगावऽ ओकरा पर. फुआ, खाली साँझ-सबेर पिछुवारी जाइल छोड़िके , जबसे हम सेयान भइनी आजु तक चौकठ से बहरी डेग नइखीं डलले. ई जनतो, गाँव के\nकान भरला प ऊ हमरा के बड़ी मारि मरले हा. काल्हे हमरा बुझाइल जे मरद अतना कठोरो होखेले सऽ. अब त सोचि लेले बानी कि भलहीं डूबि के मरि जाइबि बाकिर ओह अङना लात ना लगाइबि. ओहिजा अब जाई त हमार रंथिए जाई. अतने बता के चन्दा सिसके लगली.\nजाए द ए बाची, जवन लिलार प टँका गइल रहेला, तवन कतनो जतन कइला प मिटके ना. आ, गाँव के लोग के जे तू कहतारू, ओह लोग के\nकवनो दोष नइखे, दोष बा संसार में मेहरारू के जनमे लिहला के. बेटी के जनम होला त घर उदासी के अन्हरिया में डूबि जाला आ बेटा का जनम प अतना ना छीपा बाजेला कि खुशी हाला-गरगद्द में बदलि जाले…… तू एहिजे रहऽ , ऊ अइहें नू ! हम पूछबि उनुका से कि काहें दुख देतारे हमरा बेटी के. चुप रह…. फुआ चुप करावे लगली चन्दा के.\nरोअला-धोअला के बाद फुआ-भतीजी दु-दु कवर खाइल आ सुति गइल लोग. चन्दा के त पहिले निनिए ना लागत रहे , बाकिर जब लागलि त सपना में सउनाए लगली.\nठीक गधबेरि. दिन आ राति के सीमा-रेखा प चढ़िके ऊ घूमे निकलल बाड़ी. रोज-रोज नियन आजो उनुकर भावुक मन जंगले ओरि घींचि ल आइल बा. ओह जंगल के लमहर-लमहर आ मरखाह जानवरन के अउलई से भयावह भी कहल जाई , बाकिर निडर लोग खातिर जो मनमोहक ना कहल जाई त लागता जे अन्याय हो जाई. किसिम-किसिम के फूल-पत्ती कहीं फेड़न के बीच त कहीं बैरकंटियन में सीना तनले हँसत-मुस्करात लउकता, त अनासे मन ओनिए खिंचा जाता. सहकल बयार के झुरझुराते मस्त हो गइली चंदा. जंगल का सुनराई में भुला गइली ऊ. अनासे जब\nउनकर नजरि अपना आगा एक ओरि पाँकी प गइल त एगो फूल लउकल , भूल से केहूँ के लात पड़ गइल रहे ओपर. काहें दो ऊ ओके उठाके सूँघे लगली जबकि बन में ओइसन कतने गुलाब के टटका फूल मिलि जइते सन.\nफूल अबहुँओ ओही तरे गमगमात रहे. टप…..टप…..टप…..आँ…ई कइसन आवाज ? उनकर धियान अपना पीछा से आवत आवाज ओरि गइल , त ऊ फिरि के पीछे ताके लगली. ऊ कवनो घोड़ा रहे जवन दउरत चलत आवत रहे , ओ पर के सवारो फइलँवे से लउकत रहे. घोड़ा रुकल आ चंदा के पँजरा रुकल. दू अनजान नयन मिलल. भाई साहब के जवन हाल होखे , चंदा चिहइली जरूर , बाकिर तनि गइली, डेरइली ना. उनुका कथियो के डर थोरे रहे , बाबूजी ओह इलाका के नवाब रहन.\nभाइएजी के मुँह पहिले खुलल – अपने के एह सुनसान…..जंगल में…..आपन परिचय… ? उनुका हबड़ाइ के बोलला से चंदा ना हबड़इली आ आपन\nपरिचय दिहली. पहिले परिचय के आदान-प्रदान , फेरु बात प बात. बाते-बाते दूनो आदमी के भीतर परेम के अंकुर फूटल आ जलदिए पोढ़ो हो गइल. ऊ लोग एक दोसरा के प्यार में खो गइल. प्यारे कहल ठीक होई काहें कि ओह जुवक-जुवती का मिलन से फूलो पत्ती लजाके सिकुरि गइली .\nचंदा अपना प्यार का संसार में बिचरत रहली. उनुकर नजरि जब अपना आगा गइलि त एगो हाथी लउकलि. ओकरा चाल से बुझात रहे कि पगलाइलि ह. डेरा के अतना ना जोर से ऊ अचकचइली कि उनुकर नीनि टूटि गइलि.\nऊ सोचे लगली – ओह ,आजु काहें के हम ई दुख भोगितीं जो बाबूजी के तनिको दया आइल रहित. अउर कुछ ना त कम से कम बूढ़ से बियाह त ना कइले रहिते……. चंदा रोवे लगली. अचानक उनकर धियान दोसरा ओरि हो गइल. ऊ सोच-विचार का नदी में डूबे उतराए लगली – ई सब मन में लेइयो आइल पाप हऽ का त. राम-राम ! कतना गिरि गइलि बिया हमार मति ……..ओह…… बाकिर सपना के मन परते उनुकर आँखि भरि-भरि आवे आ हियरा के पीर फूटि के बहे लागे.\nईहे क्रम चलत रहे उनुकर तले केवाड़ी खटखटाइलि. ऊ उठली आ “के हटे?” कहत केवाड़ी खोलि दिहली. आगा देखतारी त पतिदेव खड़ा बानी. पहिले त अचकचइली बाकिर पीछे लवटि अइली आ फुआ के जगवली. फुआ बड़ा आदर सत्कार कइली उहाँ के. बाद में पूछली – ए पाहुन\nरउरा से छिपल नइखे कि बचिया कइसन हटे. आठ-नौ बरिस बीत गइल ओकरे सङे, बाकिर तबो कहला-सुनला में परिके रउँवा बचिया के मरलीं हा. भला बताईं . एक त ओकर बियाह अनमेल हो गइल, दोसरे जो रउँवा असहीं खिसियात रहबि ओकरा पर, त कइसे जीही ऊ? उनुका आँखि में लोर नाचे लागल – ” बाप-मतारी किहाँ ना जाले. का जाउ ओ लोग किहाँ , जे साते बरिस पर ओकरा के बेंचि दिहल. तनिको माया-मोह ना लागल. आ एगो हमार करेजा कि रोवे लागलि हा. बचिया त बुझाइल हा कि करेजा फाटि के टूके टूक हो जाई. ए पाहुन, रउँवे बताईं, अब ओकर अलम्म त एगो हमहीं नु बानी…..ईहे नु ओकर नइहर बा…… ?\n“ईहे सब सोचिके हम रउँवा किहाँ अइलीं हा, काहें कि ऊ स्वाभिमानी हई , नइहर कदापि ना जा सकसु.” अपना स्वामी का मुँह से अपना के स्वाभिमानी सुनि के चंदा का आँखि से झर-झर लोर झरे लागल. केवाड़ी का अलोता लुकइले ऊ सोचे लगली – ” ओह कतना नीक बाड़े हमार मालिक. कतहत बड़ गलती हम कइलीं जे भागिके एहिजा चलि अइलीं , आ ऊ अइसन जे एको शबद बोलले हा न , बलुक हमरा स्वाभिमानता पर खुश बाड़े. हम कइसन नीच बानी जे उनुका के गलत समझ लेले बानी. चाहे बूढ़ होखसु भा लरिका, हमरा भागि में ऊहे लिखा गइल बाड़े पति, त हमरा उनुके के भगवान समझे के चाहीं.” उनुकर सोच-विचार के गति तनी धीम भइल त सुने लगली अपना साजन के बात. ऊ कहत रहले – “देखीं हम करीं का ? साँच पूछीं त हमार ढेर दोष एह में नइखे. चंदा के हमहूँ अपना बेटी अस मनितीं बाकिर माई के हठ पर बियाह करे के परल. एक ओरि ओकर जान रहे आ दोसरा ओरि हमार बियाह आ ऊहो चंदे के सङे. हम मजबूर रहीं. भइल ऊहे जवन भगवान के मजूर रहे. चंदा का अतना कष्ट उठावे के परल हमरे गलती से. ऊ माफ कऽ देसु हमरा के. अब फेरु ना होई अइसन.” ऊहो बेचारे डबडबा गइलन.\n( हिंदुस्तान,पटना,२० अप्रैल १९८९ में प्रकाशित. )\n2 thoughts on “अलम्म”\nजुलाई 26, 2010 को 12:15 अपराह्न पर\nvimalji ke ee rachana ke sabse niman jawan chij lagal u ba kahani ke plot auri theth bhojpuri savad.\naaj kal bhojpuri ke aisan savd pade ke kamme milela.\nsampadak: bhojpuri jingi\nजुलाई 26, 2010 को 11:02 पूर्वाह्न पर\nजिनगी में अगर केहू के अल्लम मिल जाव त जिनगी के राह आसान हो जाला. बहुत सुंदर प्रस्तुति.


(भोजपुरी उपन्यास से अनुप्रेषित)\n5 स्रोत संदर्भ\nभोजपुरी सहित्य के सुरुआत सातवीं सदी से मानल जाला। उद्धरण दिहल जाला की हर्षवर्धन (सन् 606 - 648 ई) के समय के संस्कृत कवि बाणभट्ट अपने समय के दू गो कवि लोगन के नाँव गिनवले बाड़ें जे लोग संस्कृत आ प्राकृत दुनों के छोड़ के अपनी देहाती बोली में रचना करे। ई कवि लोग बाटे ईसानचंद्र आ बेनीभारत। ईसानचंद्र बिहार में सोन नदी के पच्छिमी किनारा के पिअरो गाँव (प्रीतिकूट) के रहे वाला रहलें।\n1100 से 1400 ई के काल के लोकगाथा काल के नाँव दिहल गइल बाटे। एही काल के कुछ बिद्वान "चारण काल" आ "पँवारा काल" के नाँव भी दिहले बाड़ें। एह काल के गीत में कथा के गावे जोग गीत में बर्णन कइल गइल बा। एग गीतकथा सब में सोरठी ब्रिजभार, शोभा बनजारा, सती बिहुला, आल्हा, लोरिकी आ राजा भरथरी के कथा सभ मुख्य बाड़ीं सऽ।\nबिचला समय के रचना में भक्ति के उदय आ संत लोगन के बानी के समेटल जाला। हिंदी साहित्य में एकरा के भक्ति काल कहल जाला। एह काल के कवि लोगन में बिद्यापति, सूरदास, कबीरदास, जायसी आदि के नाँव गिनावल जाला। इनहन लोगन में केहू भी खास भोजपुरिये के कवि होखे अइसन ना बा बाकी इन्हन लोगन के रचना में भोजपुरी के परभाव वाली रचना भी मिले लीं। ग्रियर्सन के हवाले से बिद्यापती के कई ठो रचना भोजपुरी में भइल बतावल जाला; आ रामनरेश त्रिपाठी के हवाले से एगो उदाहरण  बिद्यापति के बारहमासा से दिहल गइल बा जे साफ भोजपुरी में बाटे। सूरदास मुख्य रूप से ब्रजभाषा के कवि रहलें बाकी उनहूँ के एगो रचना देखे जोग बाटे। कबीर के परसिद्ध निर्गुन "कवन ठगवा नगरिया लूटल हो" खाँटी भोजपुरी के रचना बाटे। कबीर के चेला धरमदास के रचना\nआधुनिक भोजपुरी साहित्य के एकदम सुरुआती समय के नवजागरन काल कहल गइल बा। एह समय के कवि लोग में तेग अली 'तेग', हीरा डोम, बुलाकी दास, दूधनाथ उपाध्याय, रघुवीरनारायण, महेन्दर मिसिर आ भिखारी ठाकुर के नाँव आवेला। तेग अली के रचना "बदमास दर्पण" खास बनारसी भोजपुरी के एगो गजबे उदाहरण देखावे वाली रचना बाटे। महेन्दर मिसिर, मिश्रावलिया गांव, छपरा के रहलें आ उनकर लिखल पुरबी एगो जमाना में पुरा इलाका में चलनसार रहे आ आजु ले कहीं कहीं सुने के मिल जाला। भिखारी ठाकुर के रचना गीत आ गीतनाटक के रूप में रहे। उनुकर सभसे परसिद्ध रचना बिदेसिया बा आ राहुल बाबा उनुका के भोजपुरी के शेक्सपियर के उपाधि दिहलें।\nभोजपुरी उपन्यास क मतलब इहाँ अइसन उपन्यासन से बा जिनहन के रचना भोजपुरी भाषा में भइल बा। विश्व की सगरी भाषा कुल में साहित्य क एगो अइसन विधा पावल जाले जेवना में गद्य रूप में लंबा वर्णन आ जीवन की हर पहलू क वर्णन मिलेला आ एही के नाँव उपन्यास हवे। अइसन उपन्यासन क रचना भोजपुरी भाषा में बाद में भले शुरू भइल लेकिन भोजपुरी भाषा की साहित्य में उपन्यासन क एकदम्मे अभाव नइखे। भोजपुरी के पहिला उपन्यास बिंदिया श्री रामनाथ पाण्डेय जी के रचना बा जेवना क प्रकाशन सन् 1956 में भोजपुरी संसद, जगतगंज, वाराणसी, से भइल। एकरी बाद से लगातार भोजपुरी में उपन्यासन क रचना जारी बा।\nभोजपुरी उपन्यासन क काल विभाजन[संपादन]\n↑ तिवारी 2014, pp. 48.\n↑ तिवारी 2014, pp. 49\n"जीवन उपदेस भाखीलाँ आदम्हे बिसाल\nदोष बुद्ध्या तृषा बिसाराला।\nनहीं मानै सोक घर धरम सुमिरला\nअम्हे भइला सचेत के तम्ह कहारे बोले पूछीला।"\n--'प्राण संकली' से।\n↑ तिवारी 2014, pp. 56.\n↑ तिवारी 2014, pp. 62.\n↑ तिवारी 2014, pp. 96\n"कुआर मास बन बोलेला मोर,\nआउ-आऊ गोरिया बलमुआ तोर।\nअइलें बलमुआ, पुजली आस।\nपुरल बिदापति बारह मास।।" -- रामनरेश त्रिपाठी के 'कविता कौमुदी' भाग-1 के हवाले से।\n↑ तिवारी 2014, pp. 97\n"चंदन रगरी के भोरवलिन हो जसुदा जी के लाल,\nसूरदास बलिहारी हो चरनन के आस।।"\n↑ तिवारी 2014, pp. 101\n"कहवाँ से जीव आइल, कहँवा समाइल हो।\nकहवाँ कइल, मोकाम, कहवाँ लपटाइल हो।\nनिरगुन से जीव आइल, सरगुन समाइल हो,\nकायागढ़ कइल मोकाम, माया लपटाइल हो।।"\n"https://bh.wikipedia.org/w/index.php?title=भोजपुरी_साहित्य&oldid=674315#उपन्यास" से लिहल गइल\nएह पन्ना पर आखिरी बेर संपादन 13 जून 2020 के 16:42 बजे भइल रहल।


मोटो: A Mari Usque Ad Mare (लैटिन)\n(भोजपुरी: "समुंदर से समुंदर ले")\nशाही राष्ट्रगान: "गॉड सेव दि क्वीन"\n5.1% मूल निवासी\n3.4% कैरीबियाई आ लैटिन अमेरिकी\nसंघीय संसदीय संबैधानिक राजतंत्र\n• राजा (मोनार्क)\n• गवर्नर जनरल\n1 जुलाई 1867\n• वेस्टमिन्स्टर स्तैट्यूट\n11 दिसंबर 1931\n17 अप्रैल 1982\n9,984,670 किमी2 (3,855,100 वर्ग मील) (2सरा)\n• कुल जमीनी\n9,093,507 किमी2 (3,511,023 वर्ग मील)\n3.92/किमी2 (10.2/वर्ग मील) (228वाँ)\n$2.027 trillion (15वाँ)\n$2.016 trillion (9वाँ)\nvery high · 16वाँ\nकनाडाई डालर ($) (CAD)\n(यूटीसी−3.5 to −8)\n(यूटीसी−2.5 to −7)\nकनाडा या कैनेडा (अंग्रेजी:Canada) उत्तर अमेरिका महादीप में सभसे बड़हन आ बिस्व के दुसरा सभसे बड़ा देस बाटे। एकर दस गो प्रांत आ तीन गो राज्यक्षेत्र अटलांटिक महासागर से ले के प्रशांत महासागर ले आ उत्तर ओर आर्कटिक महासागर ले बिस्तार लिहले बाड़ें; ई कुल 9.98 मिलियन वर्ग किलोमीटर (3.85 मिलियन वर्ग मील) क्षेत्रफल के हिसाब से दुनिया के दुसरा सभसे बड़ देस बाटे। अमेरिका के साथे एकर दक्खिनी आ पच्छिमी सीमा 8,891 किलोमीटर (5,525 मील) के बाटे आ दुनिया के सभसे लमहर द्वि-राष्ट्रीय जमीनी सीमा बाटे। कनाडा के राजधानी ओटावा बाटे आ एकर तीन गो सभसे बड़ महानगरीय इलाका टोरंटो, मॉन्ट्रियल आ वैंकूवर बाड़ें।\nहजारन साल से जवना इलाका में अब कनाडा बा, आदिवासी लोग (इंडीजिनस लोग) लगातार बसल रहल बा। 16वीं सदी से शुरू हो के ब्रिटिश आ फ्रांसीसी अभियान सभ एह इलाका में खोज कइल आ बाद में अटलांटिक तट के किनारे बस गइल। बिबिध सशस्त्र संघर्ष सभ के परिणाम के रूप में फ्रांस 1763 में उत्तरी अमेरिका में आपन लगभग सगरी उपनिवेश सभ के सौंप दिहलस। 1867 में, कन्फेडरेशन के माध्यम से तीन गो ब्रिटिश उत्तरी अमेरिकी उपनिवेश सभ के मिलन के साथ, कनाडा के गठन चार गो प्रांत सभ के संघीय डोमिनियन के रूप में भइल। एकरे बाद प्रांत आ इलाका सभ के बढ़ती आ यूनाइटेड किंगडम से स्वायत्तता बढ़ावे के प्रक्रिया शुरू भइल। एह बिस्तार वाला स्वायत्तता के वेस्टमिंस्टर के बिधान 1931 द्वारा रेखांकित कइल गइल आ एकर पराकाष्ठा कनाडा एक्ट 1982 में भइल जेह में यूनाइटेड किंगडम के संसद पर बचल-खुचल कानूनी निर्भरता के अवशेष के समाप्त क दिहल गइल।\nकनाडा एगो संसदीय लोकतंत्र हवे आ वेस्टमिंस्टर परंपरा में एगो संवैधानिक राजतंत्र हवे। देश के सरकार के मुखिया प्रधानमंत्री होलें - जे चुनल गइल हाउस ऑफ कॉमन्स के बिस्वास हासिल करे के बाद, कमान संभाले के क्षमता के कारण एह पद पर नियुक्त होखे लें - आ इनहन लोग के नियुक्ति गवर्नर जनरल द्वारा कइल जाला, जे राजा के प्रतिनिधित्व करे लें, जे राज्य के मुखिया के रूप में काम करे लें। ई देश राष्ट्रमंडल क्षेत्र हवे आ संघीय स्तर पर आधिकारिक तौर पर दुभाषी (अंग्रेजी-फ्रेंच) बा। सरकारी पारदर्शिता, नागरिक स्वतंत्रता, जीवन के गुणवत्ता, आर्थिक स्वतंत्रता, आ शिक्षा के अंतर्राष्ट्रीय माप में ई सभसे ऊपर के कटेगरी में आवे ला। ई दुनिया के सभसे जातीय रूप से बिबिधता वाला आ बहुसांस्कृतिक देस सभ में से एक हवे, ई कई अन्य देस सभ से बड़हन पैमाना पर आप्रवासन के उपज हवे। अमेरिका के साथे कनाडा के लंबा आ जटिल संबंध के ओकर अर्थव्यवस्था आ संस्कृति पर काफी असर पड़ल बा|\nएगो बहुत बिकसित देस, कनाडा के बिस्व स्तर पर 24वाँ सभसे ढेर नॉमिनल प्रति ब्यक्ति आय रैंकिंग, आ मानव बिकास सूचकांक में सोलहवाँ सभसे ढेर रैंकिंग बाटे। एकर उन्नत अर्थब्यवस्था दुनिया के आठवाँ सभसे बड़ अर्थब्यवस्था बाटे आ मुख्य रूप से एकरे भरपूर प्राकृतिक संसाधन आ बिकसित अंतर्राष्ट्रीय ब्यापार नेटवर्क सभ पर निर्भर बाटे। कनाडा कई गो प्रमुख अंतर्राष्ट्रीय आ अंतरसरकारी संस्थान भा समूह सभ के हिस्सा हवे जेह में संयुक्त राष्ट्र, नाटो, जी-7, दस के समूह, जी-20, आर्थिक सहयोग आ बिकास खातिर संगठन (OECD), बिस्व व्यापार संगठन (WTO) सामिल बाड़ें। इनहन के अलावा ई राष्ट्रमंडल, आर्कटिक परिषद, संगठन इंटरनेशनल डे ला फ्रेंकोफोनी, एशिया-प्रशांत आर्थिक सहयोग मंच, आ अमेरिकी राज्यन के संगठन के हिस्सा बाटे।\n↑ D. Michael Jackson (2013). The Crown and Canadian Federalism. Dundurn. प. 199. ISBN 978-1-4597-0989-8. पुरालेखित से पुरालेखित अप्रैल 12, 2016 के.\n↑ "2016 Census of Population, Statistics Canada Catalogue no. 98-400-X2016187. "Ethnic Origin (279), Single and Multiple Ethnic Origin Responses (3), Generation Status (4), Age (12) and Sex (3) for the Population in Private Households of Canada, Provinces and Territories, Census Metropolitan Areas and Census Agglomerations, 2016 Census - 25% Sample Data"". Statistics Canada. नवंबर 22, 2017. Data is an aggregate of single and multiple responses. Total ethnic origin responses are the sum of single and multiple responses for each ethnic origin. Total response counts indicate the number of persons who reportedaspecified ethnic origin, either as their only origin or in addition to one or more other ethnic origins. The sum of all ethnic origin responses is greater than the total population estimate due to the reporting of multiple origins.\n↑ Statistics Canada (February 8, 2017). "Population size and growth in Canada: Key results from the 2016 Census". पुरालेखित से पुरालेखित February 10, 2017 के. पहुँचतिथी February 8, 2017.\n↑ 4.0 4.1 4.2 4.3 "World Economic Outlook Database". International Monetary Fund. October 2021. पहुँचतिथी April 6, 2020.\n↑ "Income inequality". OECD. पहुँचतिथी July 16, 2021.\n↑ "Human Development Report 2020" (PDF) (English में). United Nations Development Programme. 2020. पहुँचतिथी December 15, 2020.\n↑ ISO 8601 is the official date format of the Government of Canada: Translation Bureau, Public Works and Government Services Canada (1997). "5.14: Dates". The Canadian style: A guide to writing and editing (Rev. संस्क.). Toronto: Dundurn Press. प. 97. ISBN 978-1-55002-276-6. The dd/mm/yy and mm/dd/yy formats also remain in common use; see Date and time notation in Canada.\n"https://bh.wikipedia.org/w/index.php?title=कनाडा&oldid=720974" से लिहल गइल\nएह पन्ना पर आखिरी बेर संपादन 18 मई 2022 के 05:01 बजे भइल रहल।


भाई जी भोजपुरिया के निधन से भोजपुरी जगत सदमा में – Anjoria\nभाई जी भोजपुरिया के निधन से भोजपुरी जगत सदमा में\nबी एन तिवारी माने कि बैद्यनाथ तिवारी के लोग उनुका नाम से कम आ भाई जी भोजपुरिया के नाम से बेसी जानत रहुवे. ब्रह्यपुर के लगे गंगा नदी आ धर्मावती नदी के बीच में बसल गाँव नंदपुर में उनुकर जनम भइल रहुवे.\nपिछला चालीसो बरीस से अधिका से भोजपुरी आन्दोलन में लागल भोजपुरी ला समर्पित भाई जी भोजपुरिया के बिना शायदे कवनो सभा सम्मेलन होखत रहुवे भोजपुरी वालन के. चाहे कार्यक्रम देश में होखत होखो भा मारीशस वगैरह देशन में. भोजपुरी के लगभग हर बड़का कार्यक्रम में भाई जी मौजूद रहत रहीं आ हर आयोजन में उहाँ के सक्रिय भागीदारी रहत रहुवे.\nकरीब चौहत्तर बरीस के भाई जी भोजपुरिया काल्हु सोमार का दिने अपना राँची वाला घर में चिर निद्रा में चल गइनी. रात में ना कवनो हलचल ना कवनो दरद पीड़ा के शिकायत. आजु मंगल का भोर में लोग उहाँ के अपना बिस्तर पर चिर निद्रा में सूतल पावल आ सन्न रह गइल भोजपुरी समाज. भाई जी के अंतिम संस्कार बुध का दिने वाराणसी में कइल जाई.\nएह खबर सबसे पहिले हमरा रामरक्षा मिश्र विमल जी के मैसेज से मिलल. उहाँ के आपन श्रद्धांजलि पोस्ट कइले रहीं. बाद में फेसबुक पर देखनी त सगरी भोजपुरिया समाज भाई जी के शोक में आकुल व्याकुल मिलल.\nहमार दुर्भाग्य कि हमरा कबो भाई जी के लिखल कवनो लेेख पढ़े के ना मिलल, ना कबो उहाँ के कवनो संबोधन सुने के मौका. मिले के त बाते दूर बा काहे कि हम कवनो समारोह सम्मेलन में जात ना रहीं. एने एकाध गो में गइबो कइनी त ओह आयोजन में भाई जी के मौजूदगी ना मिलल. भाई जी के विचारो का बारे में जाने सुने के मौका ना मिलला के अफसोस रही बाकिर जवना तरह हर आयोजन मेंं आ हर भोजपुरी संस्था भाई जी के अपना माथ पर आदर का साथे राखत रहुवे एहसे अंदाजा लगा सकीलें कि भाई जी भोजपुरी खातिर पूरा सहजोग देत होखब. समय त देते रहीं.\nजइसन अक्सर होखेला भोजपुरी के एकसेएक मूर्धन्य लिखनिहारन का बारे में नेट पर खोजलो ना खोजा पावे, आ इहे आजु भाई जी काबारे में जानकारी बटोरत देखनी. ना त परिवार का बारे में कवनो जानकारी पा सकनी ना उहाँ के बाकी जिनिगी का बारे में.\nभोजपुरिका आ अंजोरिया परिवार का तरफ से भाई जी भोजपुरिया के शत शत नमन का साथे भाव भरल श्रद्धांजलि देत रउरा सभे से निहोरा बा कि जतना कुछ जानकारी दे सकीं एह पोस्ट का नीचे कमेंट में देत जाई.\nभोजपुरी के भीष्म भाईजी भोजपुरिया के मुम्बई में “अभियान” के श्रद्धांजलि\nपुलिस विभाग के महत्वपूर्ण पद पर काम कर चुकल, सामाजिक मनई आ कला प्रेमी, अउर विश्व भोजपुरी समाज मंच के अंतर्राष्ट्रीय अध्यक्ष बी.एन.तिवारी के निधन मंगल का भोर में हो गइल.\nभाईजी के निधन पर मुम्बई के सामाजिक सांस्कृतिक संस्था “अभियान” विलेपार्ले में बइठक क के श्रद्धांजलि दिहलसि. अभियान के अध्यक्ष अमरजीत मिश्र भाईजी के व्यक्तित्व आ भोजपुरी खाति उनुका लगन आ जुड़ाव का बारे में बतवलन. पत्रिका ‘भोजपुरी पंचायत’, दिल्ली के सम्पादक कुलदीप श्रीवास्तव भाईजी के भोजपुरी भाषा ला निष्ठा के सराहत आपन श्रद्धांजलि दिहलन. अउरीो वक्ता लोग भाई जी के निधन के भोजपुरी भाषा आ एकरा आंदोलन पर आघात बतवलन.\nफ़िल्म अभिनेता रवि किशन भाईजी भोजपुरिया के भोजपुरी के भीष्म बतवलन. फ़िल्म निर्माता अभय सिन्हा कहलन कि उनका निधन से भोजपुरी समाज को गहीर आघात लागल बा आ उनकर कमी हमेशा खली. योगेश राय आ आर एस दुबे वगैरह अउरीओ लोग भाईजी के विनम्र श्रद्धांजलि दीहल.\nPrevious Post: गज़ल : उरुवा लिखीं, उजबक लिखीं कि बेहया लिखीं\nNext Post: गज़ल\nहमरा तरफ से शत – शत नमन ….


भोजपुरी कविता – साहित्यांगन\nHome > भोजपुरी कविता\nFebruary 16, 2017 सम्पादक\nअइसे त उहो भोजपुरिए खाति मरत ह एक बेर कुछो कह के त देखs केहू कुछहू नाही करत ह जइसे एगो फिलिम कइके सुपर स्टार वइसहीं दू पन्ना लिख के बड़का लिखनिहार एगो पतिरका निकार के लमहर संपादक ॥ एगो परम्परा चलत बा चरचा मे आवे खाति भोजपुरी विरोध के हिन्दी हितचिंतक कहाए के पहिलका सीढ़ी आपन हित साधे कs पहिलका जोगाड़ केहू खाति आपन खुन्नस निकारे कs मोका ॥ जात पाँत के भुलाइल बा हम कि तू सभके भीतरी खउलत देखाला विष के गगरी मोका हेरत हेरत…\nभोजपुरी कविताजग हँसाई, जयशंकर प्रसाद द्विवेदी, भोजपुरी कविता, भोजपुरी पत्रिकाLeaveacomment\nJanuary 4, 2017 January 4, 2017 सम्पादक\nचना जोर गरम, बाबू , तू लेल चना जोर गरम ! हमार चना बनल अलबेला, खइलन भिरगू बाबा क चेला ! जिनका नाँव प ददरी मेला , गंगा घाट प रेलम- पेला !! देख सजल दुकनियाँ ठेला, जहवाँ बिकत जलेबी केला ! भइल लइकन के झमेला , जेब मे नइखे एगो धेला !! चना जोर गरम हमार चना बनल बा ऊल, देख इ हावड़ा के पुल ! बगल मे खुलल बा इस्कुल, लइका खेल में गइले भुल !! देहिया पोतले माटी धूल, मास्टर मार दिहले दू रुल ! पिठिया हो…\nभोजपुरी कवितागुरू विन्द्रा सिंह''गुरू'', चना जोर गरमLeaveacomment\nDecember 31, 2016 सम्पादक\nभोजपुरी कविताउदय प्रताप द्विवेदीLeaveacomment\nDecember 27, 2016 सम्पादक\nकटले कटात नइखे विरह में रतिया, दूर काहे चल गइल$ आय हो,संघतिया । हिक भर तोहे देख नाहीं पवनी दरदिया दिल के सुना नाहीं पवनी अकेला छोड़ गइल$ हमे अधरतिया दूर काहे चल गइल$ आय हो,संघतिया। चांद के रोशनिया दरद बढावे तहरो इयाद करेजा डहकावे मनवा में उठे हूक बोले जब कोइलिया दूर काहे चल गइल$ आय हो,संघतिया। शीतल$ बेयरिया अंचरा उडावे विरहा के अगिया देहिया जरावे धक-धक कर$ताटे हमरो छतिया, दूर काहे चल गइल$ आय हो,संघतिया। नित-दिन गिरत बाटे अंखिया से लोर चली गइले पिया मोहे तडपत छोड केह…\nभोजपुरी कवितादिलीप कु. पाण्डेयLeaveacomment\nDecember 8, 2016 सम्पादक\nगुलाब के खुशबू के तरे रसल बा केहु नेह नहाइल नयनन मे बसल बा केहु दिल के धड़कन धड़क ई कहत बा हमके याद कर के दूर हंसल बा केहु। हमार दिल के दरवाजा खटखटावल केहु, हमार फोटो आज सिना से सटावल केहु, हमार प्यार ह पूजा पावन गंगा पानी जस बिना मिलले हमे प्रेम रस में पटावल केहु। अब आँखिन उनकर राह निहारत बानी, दिल के दुआर उनका बदे बहारत बानी, बार बार सिना से सरकत बा ओढ़नी केहु उनका सिवा देखे ना सम्हारत बानी। अभिषेक…\nभोजपुरी मुक्तकअभिषेक भोजपुरियाLeaveacomment\nभोजपुरी कविताराजीव उपाध्यायLeaveacomment


Jan 25, 2013 दुर्गा चरण पाण्डेय\nसाठ साल के भइल उमर बानी परेसान कचहरी से.\nरोज रोज होला झगड़ा सुतहीं के बेरा मेहरी से.\nलइका ह त पइसा खातिर मुड़िए पर मेड़राइल बा.\nसाहु जी साइकिल छिन के रखलें,\nकुबड़ी के खाँसी जोड़िआइल बा.\nकउआ करे काँव-काँव, लागता कवनो आई.\nकइसे कटी पूस के रतिया नइखे घर में रजाई.\nखटिया के ओरचन टूट गइल मोर करमवा फूटल बा.\nभँइस उत्पात मचवलस ओकर पगहा कहीए से टूटल बा.\nहे भगवान ! हम कहाँ जाईं, खाली बाटे डेहरी.\nसाड़ी खातिर मुँह फुलावे, मिलल करकसा मेहरी.\nसोचनी कि बकरी बेंचि के मड़ई के टाट बन्हाईं.\nसियरा दबवलसि नटिका त मरि गइल कहि के माई माई.\nपियलस ताड़ी छोटका भाई जोरू जमीन रखलस बान्हे.\nओकरो लइकन के अब हमहीं ढोअतानी अपने कान्हे.\nहे भगवान! अब का-का विपति हमरे माथे बजड़ी.\nमन त करता बन जाईं साधु, लेलीं हांथ में खंजड़ी.\nगगरी में हम रखले रहनी खेतन के खतियान.\nमुस घूस के जाने कइसे कई देहलस हेवान.\nएहि से वकील के पाछे दिन-दिन भर घूरिआईं.\nसाहेब लोग कहेला पहिले पाकिट मोर गरमाईं.\nहमके मत दीं, ऊपर चाहीं, बड़ी घुसखोरी बा आइल.\nकेतनो चूसेला तब्बो ऊ पइसा खातिर रहे खखाइल.\nघरहूँ लछमी बनहूँ लछमी, लछमी के महमारी.\nलछमी बिना काम ना होई प्राइवेट भा सरकारी.\nअब रउए ना हमके कवनो सही डगर बताईं.\nचारू ओर भूतन के पहरा कवने रहिया जाईं.\nआपन का-का विपत सुनाई, आपन का-का विपत सुनाई.\nउतरल पगड़ी, पाँव बेवाई.\nकरजा भरते, जाय कमाई\nसुनऽ ए भाई हमहूँ इनसान हईं.\nभारत के अभागा किसान हईं.\nदेहीं पर ना कपड़ा, डेहरी बा खाली\nबान्हे गहना रूसल घरवाली.\nलइका के पइसा कइसे दिआई,\nलड़की कुआंर बाबू करे पढाई.\nबरसल सावन , बढ़ल मंहंगाई.\nधान दहल अउर गइया बिकाइल.\nहम गरीबी के ठोस परमान हईं.\nजेकरा दम पर, राज समाज बा\nअन्न-दाना के उहे मोहताज बा.\nआँख में ना पानी बा सरकार के,\nचूसेला खून देखिं बिबस-लाचार के.\nनीति जो इहे रही सरकारी,\nपड़ी अकाल अउरी बढ़ी महामारी.\nहम झूठा ना तनिक बेइमान हईं.\n8 thought on “दू गो कविता”\nजेतना बखान करबि, कम्मे रही…बहुते निमन।। सादर आभार…लिखत रहीं।।\nbahut badhiya pandey jee


संसद – Anjoria\nआन्हर के आन्हर ना कहल जाला भाईजी\n– पाण्डेय हरिराम चर्चा बा कि कुछ माननीय सांसद खुद के बुरा-भला कहला से नाराज हो गइल बाड़े. सही बात बा, अगर कवनो आन्हर के आन्हर कहब त खराब लागबे…\n– पाण्डेय हरिराम आजुकाल्हु अइसन लागे लागल बा कि मानो भ्रष्टाचार आ साम्प्रदायिकता देश के सबले बड़हन समस्या बाड़ी सँ आ एकनी के खतम होखते देश के सगरी समस्या खतम…\n– पाण्डेय हरिराम अबही नीरा राडिया टेप कांड के मसला गर्मे चलत रहल ह आ एकरा में कई जने बड़हन आ आदर्श कहाए वाला मशहूर पत्रकार दलाली करत सुनल गइलें.…\n– पाण्डेय हरिराम देश के हर आदमी जवना सिस्टम में जी रहल बा ओहिजा के मूलमंत्र ह . “ई सब चलेला एहिजा”. ओह हालत में नियम-कायदा ताक पर राख दिआला.…\nअगस्त 31, 2010 OmPrakash Singh\nसोमार का दिने लोकसभा में एगो ध्यानाकर्षन प्रस्ताव के माध्यम से भोजपुरी के संविधान के आठवीं अनुसूची में शामिल करे के माँग कइल गइल. मुखर सांसदन में संजय निरुपम, जगदम्बिका…


सुशील सिंह – Anjoria\nTag: सुशील सिंह\nहम हईं मुन्ना भईया अब यूपी आ मुंबई चललें बिहार में धमाल मचावत भोजपुरी फिल्म हम हईं मुन्ना भईया १६ जुलाई के यूपी में आ ३० जुलाई के मुंबई में…\nभोजपुरी के हिट फिल्म प्रतिज्ञा आ रंग ली चुनरिया तोहरे नाम की से चरचा में आइल अदकारा सोनाली जोशी खातिर अब दिवानगी के दौर शुरु हो गइल बा. उनका खूबसूरती…\nमिस जम्मू रह चुकल अनारा गुप्ता आज भोजपुरी दर्शकन के दिल के धड़कन बन गइल बाड़ी. कबो सोचलहू ना रहली कि उनका भोजपुरी सिनेमा में ऊ जगहा मिल जाई जहाँ…